title: Aatamin luominen

text: Italialainen tutkimusryhmä esitti lääketieteellisessä aikakauslehti "Mayo Clinic Proceedingsissa" vuonna 2015, että maalauksessa on nähtävissä synnytyksen jälkeinen kohtu. Näin ollen tutkimusryhmä uskoo Michelangelon viittaavan maalauksellaan ihmiskunnan syntyyn. Maalauksen yhtäläisyydet ihmisanatomiaan on huomattu verrattain myöhään, vaikka maalaus on todella tunnettu. Tutkimusryhmän mukaan tämä saattaa johtua taideasiantuntijoiden ja historioitsijoiden vähäisestä lääketieteellisestä ja anatomisesta ymmärryksestä.


title: Sarov

text: Sarov () on suljettu kaupunki ja tiedekaupunki Nižni Novgorodin alueen etelärajalla Venäjällä, runsas 60 kilometriä Arzamasista lounaaseen. Sen nimi oli Arzamas-16 (Арзама́с-16) vuosina 1946–1991 ja Kremljov (Кремлёв) vuosina 1991–1995.


title: Sarov

text: Vuoden 2010 väestönlaskennan mukaan kaupungissa asui 92 047 henkeä.


title: Sarov

text: Sarov on yksi Venäjän tiedekaupungeista (naukograd). Kaupungin tärkein työnantaja on Venäjän liittovaltion ydintutkimuskeskus VNIIEF(РФЯЦ-ВНИИЭФ — Российский федеральный ядерный центр, Всероссийский научно-исследовательский институт экспериментальной физики, "RFJaTs - VNIIEF, Rossijski federalnyi jadernyi tsentr, Vserossijski nautšno-issledovateleski institut eksperimentalnoi fiziki")


title: Sarov

text: Sarovissa on ollut mordvalaista asutusta jo 1100–1200-luvuilla. Vuonna 1298 sen valloittivat tataarit.


title: Sarov

text: Kaupunki sai nimensä Sarovkajoen varrella olevan Sarovin luostarin mukaan. Vuonna 1664 munkki Feodosi asettui vuorille. Ensimmäinen kirkko rakennettiin 1706. Pyhittäjä Serafim Sarovilainen asui Sarovissa 1778–1833. Vuonna 1903 keisari Nikolai II perheineen vieraili luostarissa. Tuolloin siellä oli yhdeksän kirkkoa ja noin 320 munkkia. Luostari suljettiin 1923 ja toisen maailmansodan aikaan siellä oli tehdas, jossa rakennettiin BM-13 "Katjuša"-raketinheittimiä.


title: Sarov

text: Vuonna 1946 Saroviin perustettiin kokeellisen fysiikan keskus VNIIEF. Sarov oli ydinaseteollisuuden keskus ja suljettu kaupunki. Se sai aluksi salanimen Arzamas-60, koska se oli 60 km Arzamasista. Myöhemmin nimi muutettiin muotoon Arzamas-16 ja kaupunki poistettiin kartoilta. Arzamas-16 sai kaupunginoikeudet 1954. Suuren osan kaupungista rakensivat saksalaiset sotavangit.


title: Sarov

text: Nykyisin siellä sijaitsee atomipommimuseo. Kaupunki otti vuonna 1993 ystävyyskaupungikseen yhdysvaltalaisen Los Alamosin.


title: Sturmbannführer

text: Sturmbannführer oli natsi-Saksan puolisotilaallisten järjestöjen SS:n ja SA:n ("Sturmabteilung") käyttämä arvo. Suoraan käännettynä Sturmbannführer tarkoittaa "rynnäkköyksikönjohtajaa" (yksiköllä SA ja SS tarkoittivat pataljoonaa). Arvo vastaa Suomen puolustusvoimien majuria ja Wehrmachtin arvoa Major.


title: Sturmbannführer

text: SA otti arvon käyttöön 1921. SS puolestaan nimitti ensimmäiset Sturmbannführerit 1928.


title: Sound of R.E.L.S. (albumi)

text: Sound of R.E.L.S. on Sound of R.E.L.S. -yhtyeen debyyttialbumi, joka julkaistiin vuonna 1995.


title: Sound of R.E.L.S. (albumi)

text: Albumi sisältää muun muassa yhtyeen ensimmäisen vuonna 1994 julkaistun singlen ""Love Is The Powa!"" sekä Steve Kekanan takavuosien hitin "Raising My Family" -coverversion, joka nousikin yhtyeen tunnetuimmaksi kappaleeksi.


title: Sound of R.E.L.S. (albumi)

text: Albumi pysyi Suomen virallisella listalla 20 viikkoa, paras sijoitus oli viikolla 45/1995 6. sija.


title: Le tigri di Mompracem

text: Le tigri di Mompracem ("Mompracemin merirosvot") on italialaisen seikkailukirjailijan, Emilio Salgarin romaani. Tarinan päähenkilö on Sandokan, malesialainen merirosvopäällikkö, joka saa kuulla kauniista naisesta, jota kutsutaan Labuanin helmeksi. Uteliaana näkemään naisen, Sandokan lähtee matkaan ja joutuu moniin seikkailuihin.


title: Le tigri di Mompracem

text: "Le tigri di Mompracem" on Salgarin Malesiaan sijoittamien merirosvoseikkailujen sarjan ensimmäinen kirja. Alun perin se julkaistiin jo 1800-luvun lopulla, mutta se käytännössä kirjoitettiin uudestaan julkaistavaksi vuonna 1900. Siihen mennessä sarjaan oli jo ilmestynyt kaksi uutta osaa: "I Misteri della Jungla Nera" ja "I pirati della Malesia".


title: Le tigri di Mompracem

text: Sandokan ja hänen portugalilainen ystävänsä Yanez de Gomera ovat Malesian pelätyimmän merirosvojoukon, Mompracemin tiikereiden päälliköt. Sandokan saa kuulla Labuanin helmenä tunnetusta uskomattoman kauniista naisesta. Hän matkustaa Labuanille, joka on brittien hallussa ja tapaa siellä lady Marianna Guillonkin, johon rakastuu syvästi. Myös lady Marianna rakastuu Sandokaniin, mutta heidän rakkautensa tiellä on monia vaikeuksia, joista vähäisin ei ole Mariannan setä, lordi James Guillonk, joka ei halua olla missään tekemisissä merirosvopäällikön kanssa.


title: Vetluga

text: Vetluga on:


title: Ermanno Olmi

text: Ermanno Olmi (24. heinäkuuta 1931 Treviglio, Bergamon maakunta – 5. toukokuuta 2018 Asiago, Vicenzan maakunta) oli italialainen elokuvaohjaaja. Hänen tunnetuimpia töitään ovat "Puukenkäpuu" (1978), "Pyhän juopon legenda" (1988) ja "Medici, palkkasoturi" (2001). Olmi on saanut elokuvillaan useita johtavia elokuva-alan palkintoja, kuten Kultaisen leijonan, David di Donatello -palkinnon ja Cannesin Kultaisen palmun.


title: Innocence Is No Excuse

text: Innocence Is No Excuse on heavy metal -yhtye Saxonin seitsemäs studioalbumi. Se saavutti Isossa-Britanniassa 36. sijan ja Yhdysvalloissa 133. sijan.


title: Innocence Is No Excuse

text: Tyylillisesti albumi oli suuri syrjähyppy edellisen "Crusader" -albumin raskaista soundeista. Innocence Is No Excusella on sähköinen ja aikansa glam metal -yhtyeille tyypillinen sähäkkä rock -kitarasoundi, ja albumilla on myös kosketinsoittimia mukana. Biff Byfordin mukaan ""albumi on hyvä, mutta Saxon kadotti osan identiteettiään levyn myötä"".


title: Mary Garden

text: Mary Garden (20. helmikuuta 1874 – 3. tammikuuta 1967) oli skotlantilainen sopraano. Hän oli aikansa oopperataiteen suurimpia nimiä myös kansainvälisellä tasolla.


title: Mary Garden

text: Garden muutti 9-vuotiaana perheineen Chicagoon, Illinoisiin. Hän suoritti jatko-opintojaan Pariisissa, jonka Opéra-Comiquessa hän teki julkisen ensiesiintymisensä huhtikuussa 1900. Esitetty osa oli Gustave Charpentierin "Louisen" päärooli. Myöhempiä rooleja oli mm. Claude Debussyn "Pelléaassa ja Mélisandessa" ja Richard Straussin "Salomessa".


title: Mary Garden

text: Gardenin ensimmäinen esiintyminen Yhdysvalloissa tapahtui vuonna 1907 roolilla Jules Massenet'n teoksessa "Thaïs". Hän jatkoi uraansa Chicagossa, kunnes vetäytyi lavalta vuonna 1931. Hänen omaelämäkertansa "Mary Garden's Story" on vuodelta 1951.


title: Mary Garden

text: Garden vietti vanhuusvuotensa Inveruriessa, Skotlannissa, jossa hän kuoli 92-vuotiaana.


Islamin suhtautuminen muihin uskontoihin vaihtelee historian ajankohdan, hallitsijan, kirjanoppineen ja yksittäisen muslimin mukaan. Suhtautuminen on ollut tiettyinä aikoina erittäin suvaitsevaista ja toisinaan muut uskonnot ovat joutuneet suoranaisten vainojen kohteeksi. Vaikuttavia tekijöitä ovat olleet ajankohta, paikka ja olosuhteet. Toisten uskontojen edustajilla on suojattu mutta rajoitettu asema ns. dhimmeinä.


title: Islamin suhtautuminen muihin uskontoihin

text: Muhammadin elämän aikana Arabian niemimaalla asui 600-luvun alussa niin juutalaisia kuin kristittyjäkin. Hän oli epäilemättä tutustunut näihin monoteistisiin uskontoihin jo varhain. Muhammadin tehtävä ei ollut kumota näitä uskontoja, vaan puhdistaa ne alkuperäiseen muotoonsa. Hänelle oli vain ajan kysymys, koska juutalaiset ja kristityt kääntyisivät islaminuskoon. Mekassa ei asunut merkittävää juutalaista tai kristittyä väestöä.


text: Tilanne muuttui Medinaan muuton jälkeen, jossa asui merkittävä juutalaisväestö. Mekan ja Medinan kauden alussa ilmestykset suhtautuivat positiivisesti juutalaisuuteen ja kristinuskoon.


text: Muhammadin pettymykseksi juutalaisväestö ei hyväksynyt uutta uskontoa, joten tuloksena oli välirikko. Tämä näkyi myös ilmestyksissä, joissa alettiin tehdä pesäeroa juutalaisiin ja kristittyihin.


text: Islamin puhdas monoteismi esitettiin ilmestyksissä vastakohtana kristinuskon kolminaisuusopille. Myös juutalaisia syytettiin Uzairin palvomisesta Jumalan poikana. Uzair tarkoitti mahdollisesti Esraa.


text: Koraanissa on vahvasti samanlaisia aineksia kuin juutalaisuudessa ja kristinuskossa, muslimit uskovatkin että islam on ikään kuin uskontojen jatkumo jossa uskonto on tuotu lopulliseen ja viimeiseen asuunsa. Islam sääti erinäisiä rituaaleja sekä teki Kaaban temppelistä pyhiinvaelluspaikan. Koraanin mukaan Kaaban temppelin ympärikiertäminen (tawaf) ja pyhiinvaellus (hadž) ovat uskonnollista perua, ja juontavat ajalta, jolloin Abraham perusti temppelin yhdessä Ismaelin kanssa.


text: Koraani hyväksyy raamatullisten profeettojen lisäksi joitakin Arabian niemimaalla vaikuttaneita profeettoja. Perimätieto ei kerro näistä henkilöistä mitään luotettavaa tietoa ennen islamin aikaa.


text: Muslimit toisaalta uskovat että Aadamin ja Muhammadin välillä on jopa 120 000 profeettaa, joista jokainen toi sanomansa omalle kansalleen ja näistä on lähtöisin osa maailman eri uskonnoista.


text: Islamin levitessä sen täytyi tarkastaa suhdettaan vieraisiin uskontoihin. Valloitettujen alueiden varhaiskantaiset uskonnot hävitettiin varsin nopeasti, mutta alueille jääneille juutalaisille ja kristityille annettiin lupa harjoittaa uskontoaan. Monet tosin muuttivat alueelta tai kääntyivät islamiin, sillä se takasi verovapauden ja monia oikeuksia.


text: Islam hävitti Intiaan levitessään buddhalaisuuden Intiasta, mutta hyväksyi aluksi hindulaisuuden. Vasta suurmogulien aikana alettiin myös hindulaisuutta vainota.


text: Islam suhtautuu negatiivisesti monijumalaisiin uskontoihin sillä islamin mukaan monijumalaisuus on suurin synti. "Kirjan kansat", eli kristinusko ja juutalaisuus, jotka on mainittu Koraanissa, ovat suvaittuja, mutta Koraani puhuttelee heitä ja kehottaa kääntymään islamin uskoon. Muslimin käännyttäminen ei ole hyväksyttävää.


text: Islamilaisissa maissa on tänäkin päivänä muitakin uskontoja kuten zarathustralaisuus ja Bahá’í-usko. Etenkin Aasiassa on paljon kristittyjä, hinduja ja buddhalaisia joiden yleisesti sallitaan harjoittavan melko vapaasti omaa uskontoaan vaikkakaan kaikilta ongelmilta ei ole vältytty.


title: 30 Seconds to Mars (albumi)

text: 30 Seconds to Mars on alternative rock -yhtyeen 30 Seconds to Marsin debyyttialbumi, jota voidaan kutsua konseptialbumiksi. Albumin julkaisi 27. elokuuta 2002 Virgin Records.


title: Praemium Imperiale

text:
Praemium Imperiale (koko nimeltään World Culture Prize in Memory of His Imperial Highness Prince Takamatsu, jap. 高松宮殿下記念世界文化賞, Takamatsu no miya denka kinen sekai bunka-shō) on ”taiteiden Nobeleiksikin” kutsuttu Japanin keisariperheen perustama kulttuuripalkintojen ryhmä. Palkinnot myöntää Japanin taideseura vuosittain viiden eri taiteenalan edustajalle heidän elämäntyöstään.
Palkinnon arvo on noin 15 miljoonaa Japanin jeniä.
Palkinnon nimi tulee edesmenneen Japanin keisarisuvun prinssin Takamatsun mukaan joka oli keisari Hirohiton nuorin veli. Palkinnon myöntää nykyään prinssi Hitachi joka on keisari Akihiton nuorin veli


title: Vuoristotauti

text: Vuoristotauti on hapenpuutteesta johtuva tila, joka aiheutuu nesteiden kertymisestä keuhkoihin ja aivokudokseen. Solutasolla mitokondrion energiantuotannon ehtyessä solun natriumpumppu ei pysty poistamaan riittävästi suoloja solusta, ja osmoosi aiheuttaa ylimääräisen nesteen kertymistä soluihin. Tämä aiheuttaa turvotusta aivoissa ja aivorungossa (aivoödeema) ja/tai nesteen vuotamista keuhkoihin (keuhkoödeema). Pahimmassa tapauksessa vuoristotauti johtaa kuolemaan 6 tunnin kuluessa ensimmäisistä oireista. Kuolinsyynä on joko kooma (aivoödeema) tai hukkuminen (keuhkoödeema).


title: Vuoristotauti

text: Oireet alkavat tavallisimmin 12–36 tunnin kuluttua vuoristonousun jälkeen. Tavallisimpia oireita ovat päänsärky, pahoinvointi, oksentelu, tasapainohäiriöt, sekavuus, hengenahdistus, veriset vaahtoyskökset ja unettomuus.


title: Vuoristotauti

text: Kenttäoloissa ainoa toimiva hoito on paluu alemmas. Hätätilassa voidaan antaa lisähappea. "Gamow Bag" on kannettava, pumpattava painekammio, jolla voidaan antaa ensiapua. Asetatsoliamidi (Diamox, Ödemin) on nesteenpoistolääke, joka nopeuttaa korkeaan ilmaan tottumista ja helpottaa usein vuoristotautia. Deksametasoni (steroidi) helpottaa myös turvotusta, mutta sitä voi käyttää vain lääkärin valvonnassa. Myös sildenafiili (Viagra) on todettu tehokkaaksi lääkkeeksi vuoristotautia vastaan. Vuoristotautia voi torjua nousemalla vuoristossa kyllin hitaasti, nyrkkisääntönä on enintään 300 metrin nousu päivässä 3 600 metrin jälkeen sekä ylimääräinen lepopäivä aina 1 000 metrin välein. Yksilön herkkyys vuoristotaudille on suurelta osin perinnöllistä, minkä vuoksi sen toteaminen vaatii DNA-tutkimuksen. Fyysisellä suorituskyvyllä ei ole osuutta vuoristotaudin kestoon, mutta yli 50-vuotiailla sairastumisriski on todettu pienemmäksi. Hyvä hapenottokyky ja korkea hemoglobiinitaso lieventävät oireita.


title: The Inner Sanctum

text: The Inner Sanctum on heavy metal -yhtye Saxonin kahdeksastoista studioalbumi. Se nousi Britanniassa sijalle 102. Inner Sanctumista julkaistiin myös rajoitettu painos DVD-levyllä varustettuna.


title: The Inner Sanctum

text: Tyylillisesti "Lionheart"in ja "Metalhead"in yhdistelmäksi kuvattu albumi oli menestys ympäri maailmaa, jopa Englannissa. Albumilta julkaistiin singlenä tarttuva If I Was You ja rokkaava I've Got To Rock (to Stay Alive) ja kummastakin kappaleesta tehtiin musiikkivideot. Jälkimmäisen kappaleen musiikkivideolla esiintyy myös Lemmy Kilmister (Motörhead), Andi Deris (Helloween) ja Angry Anderson (Rose Tattoo).


title: The Inner Sanctum

text: Kaikki kappaleet säveltänyt Saxon sekä sanoittanut Byford.


title: M/S Kapella

text: M/S Kapella () oli vuonna 1967 valmistunut autolautta. Sen rakensi Brodogradiliste Titovo -telakka Kraljevicassa Jugoslaviassa. Suomessa alus oli Viking Linen yhden osakasvarustamon käytössä vuosina 1967–1979.


title: M/S Kapella

text: "M/S Kapella" luovutettiin huhtikuussa 1967 tilaajalleen Ålandsfärjan AB:lle, minkä jälkeen se aloitti liikenteen välillä Parainen–Maarianhamina–Kapellskär. Syyskuussa lähtösatamaksi Manner-Suomessa vaihtui Naantali. Aluksen saunaosastolla oli marraskuussa tulipalo. Muutamaa päivää myöhemmin se sai pohjakosketuksen, jolloin yksi tankki sai vuodon. Alus törmäsi huhtikuussa 1970 laituriin kiinnitettyyn "M/S Viking 2:een", joka vajosi laiturin viereen.


title: M/S Kapella

text: Syyskuussa 1973 alus avusti matalikolle ajaneen "M/S Aurellan" evakuoinnissa. Matkustajat ja autot siirrettiin aluksien omien ramppien kautta laivasta toiseen. "M/S Kapellan" yrittäessä tuloksetta vetää karille juuttuneen "M/S Aurellan" irti ja aluksen perä vaurioitui. Heinäkuussa 1978 alus evakuoi matkustajat karille ajaneesta "M/S Dianasta".


title: M/S Kapella

text: Kesäkuussa 1979 alus myytiin Chios Shipping Co SA:lle Kreikkaan, joka nimesi sen "M/S Nissos Chiokseksi". Se liikennöi Välimerellä syyskuuhun 1994, jolloin se sai konerikon ja siirrettiin Pireukseen, jonne se hylättiin. Alus myytiin vuonna 2006 turkkilaiselle romuttamolle.


title: Turun Pursiseura

text: Turun Pursiseura ry on Turussa toimiva, vuonna 1906 perustettu pursiseura.


title: Turun Pursiseura

text: Turun Pursiseura perustettiin 6. huhtikuuta 1906 paikkakunnan ensimmäiseksi suomenkieliseksi pursiseuraksi nimellä Pursiseura Maininki. Nykyisen nimensä pursiseura sai vuonna 1917.


title: Turun Pursiseura

text: Turun Pursiseura järjestää muun muassa koulutusta ja yhteispurjehduksia sekä harjoittaa kilpailutoimintaa. Yhteensä seura järjestää noin 70 tapahtumaa vuodessa.


title: Turun Pursiseura

text: Turun Pursiseuran vierasvenesatama sijaitsee Ruissalon saaressa. Myös pursiseuran ravintola sijaitsee Ruissalossa.


title: Turun Pursiseura

text: Turun Pursiseuralla on neljä saaritukikohtaa: Pyytinkari, Svinö, Tjärulot ja Marholmsören. Vanhin saaritukikohta, Rymättylän kunnan länsiosassa sijaitseva Pyytinkari, siirtyi purjehdusseuran omistukseen vuonna 1966. Nauvon itäosassa sijaitsevan Svinön pursiseura osti vuonna 1988. Åselholman länsipuolella sijaitseva Marholmsören on ollut vuokrattuna 1980-luvulta lähtien ja siirtyi pursiseuran omistukseen vuonna 2011. Korppoossa sijaitseva Tjärulot on ollut vuokrattuna seuran käyttöön 1980-luvulta lähtien.


title: Haifa Wehbe

text: Haifa Wehbe (, s. 10. maaliskuuta 1976) on libanonilainen malli, näyttelijä ja laulaja. Arabimaailmassa hänet tunnetaan taiteilijanimellään ”Miss Lebanon” ja myöhemmin hänen ilmestyneen debyyttialbuminsa "Huwa az-Zaman" (suom. "Se on aikaa") -nimellä. Hänen musiikkityylinsä on arabiankielistä pop-musiikkia, jossa sekoittuvat länsimainen ja arabialainen tyyli.


title: Haifa Wehbe

text: Wehbe syntyi libanonilaiselle isälle ja egyptiläiselle äidille pienessä maalaiskaupungissa Etelä-Libanonissa. Hän kasvoi kuunnellen jazzia ja R&B:tä. Malli hänestä tuli hyvin nuorena voitettuaan tittelin ”Miss South Lebanon” 16 vuoden ikäisenä. Vuonna 1995 hän avioitui ja sai tyttären nimeltään Zeinab. Vuonna 2006 hänet listattiin aikakauslehden 50 kauneimman ihmisen joukkoon.


title: Haifa Wehbe

text: Wehbe on uskonnoltaan šiiamuslimi. Hän on myös saanut aikaan kohua pukeutumisellaan joissain islaminuskoisissa maissa. Hän on esiintynyt Pepsin mainoksissa ranskalaisen jalkapalloilijan Thierry Henryn kanssa.


title: Juan Manuel Gárate

text: Juan Manuel Gárate (s. 24. huhtikuuta 1976 Irun) on espanjalainen maantiepyöräilijä, joka kilpaili ammattilaisena 2000–2014.


title: Juan Manuel Gárate

text: Gárate voitti Italian ympäriajon mäkikilpailun ja 19. etapin vuonna 2006. Ranskan ympäriajossa 2009 hän voitti Mont Ventoux'n huipulle päättyneen 20. etapin. Hän on lisäksi voittanut osuuden Espanjan ympäriajossa sekä kotimaansa maantieajomestaruuden.


title: John Tonelli

text: John A. Tonelli (s. 23. maaliskuuta 1957 Hamilton, Ontario) on entinen kanadalainen National Hockey Leaguessa pelannut jääkiekkoilija. Hän aloitti uransa ammattilaisena kilpailevassa WHA-liigassa vuonna 1975 Houston Aeros -joukkueessa. Kesällä 1978 hän siirtyi NHL:een Aerosin lopetettua toimintansa ja edusti urallaan New York Islandersia, Calgary Flamesia ja Los Angeles Kingsia. Tonelli pelasi sekä keskushyökkääjänä että laitahyökkääjänä. Aivan uransa lopulla hän pelasi joitain otteluita Chicago Blackhawksin ja Quebec Nordiquesin joukkueissa.


title: Etuovi.com

text: Etuovi.com on mediakonserni Alma Median julkaisema asunto- ja kiinteistökaupan valtakunnallinen internetpalvelu. Etuovi.comista löytyy myytäviä asuntoja, kiinteistöjä, loma-asuntoja ja tontteja niin kiinteistönvälitysyrityksiltä kuin yksityisiltä myyjiltäkin. Lisäksi palvelu tarjoaa tietoa asuntomarkkinoista valtakunnallisesti ja alueellisesti sekä asumiseen liittyviä lisäpalveluita. Vuonna 2004 "Asuntopörssi"-lehti yhdistettiin Etuovi.comiin. Etuovi.comin osana julkaistaan myös asunnonvaihtoon ja sisustukseen keskittyvää Etuovi.com Ideat & Vinkit -osiota.


title: Etuovi.com

text: Yhtiö on vuodesta 2002 saakka käynyt tamperelaisen yrittäjän kanssa kiistaa oikeudesta Etuovi-tavaramerkkiin. Osapuolet pääsivät sovintoon keväällä 2013. Yhteisesti antamassaan lehdistötiedotteessa osapuolet ilmoittavat, että kiista Etuovi-nimen omistuksesta on päättynyt sovintoon, jossa kaikki oikeudet tavaramerkkiin Etuovi, mukaan lukien verkkotunnukset etuovi.fi, etuovi.net ja etuovi.org siirtyvät Alma Medialle. Osapuolet eivät kommentoi sovinnon yksityiskohtia.


title: Airisto Segelsällskap i Åbo

text: Airisto Segelsällskap i Åbo on Turussa toimiva pursiseura. Airisto Segelsällskap i Åbo on perustettu vuonna 1865, ja on siten sekä eräs Suomen vanhimmista pursiseuroista että Turun vanhin urheiluseura.


title: Airisto Segelsällskap i Åbo

text: Purjehdusseuran satama ja vuonna 1904 valmistunut kerhotalo sijaitsevat Hirvensalon Pikisaaressa (koordinaatit: ). Seuralla on lisäksi kaksi ulkosatamaa: Marholmsudden Houtskarissa ja Lammkläppen Korppoon Aspössa.


title: Sotakirjallisuus

text: Sotakirjallisuus on kirjallisuuden lajityyppi eli genre, jonka aiheena on sota. Sotakirjallisuus sisältää sekä proosaa että lyriikkaa. Sotaa käsitteleviä romaaneja on kirjoitettu aina ajankohdasta ja paikasta riippumatta.


title: Sotakirjallisuus

text: Suomessa sotakirjallisuuden aiheina ovat yleisesti olleet Suomen sisällissota sekä talvi- ja jatkosota sekä Lapin sota, mutta myös vanhempia sotia käsitteleviä kirjoja on. Esimerkiksi Johan Ludvig Runebergin Vänrikki Stoolin tarinat kertoo suomalaissotilaiden Suomen sodassa osoittamasta urheudesta. Teokseen kuuluu yhteensä 35 runoa. Kokoelman avausruno Maamme (Vårt land) tunnetaan nykyään Suomen kansallislauluna. Tunnetuin suomalainen nykysotakirja on Väinö Linnan Tuntematon sotilas vuodelta 1954. Sen tunnettavuutta ovat lisänneet erityisesti siitä tehdyt kolme elokuvaversiota. Myös muut sotakirjat ovat olleet suosittuja elokuvan aiheita.


title: Sotakirjallisuus

text: Ennen toista maailmansotaa Suomessa ilmestyi paljon sisällissotaa käsittelevää kirjallisuutta, joka oli kuitenkin hyvin pitkälti asenteellista puoleen taikka toiseen, sillä kirjailijat olivat yleensä itse olleet osallisina sodassa. Valkoisen osapuolen voitosta johtuen 1920–1930-lukujen sisällissotakirjallisuus kertoi usein tapahtumista lähinnä vain valkoisten näkemyksen. Ulkomaille, pääasiassa Neuvostoliittoon paenneet punaiset julkaisivat omia muistelmateoksiaan ja koettivat siten pitää vallankumouksen muistoa ja henkeä yllä. Toisen maailmansodan jälkeen tapahtuneen poliittisen ilmapiirin muuttumisen jälkeen Suomessakin alettiin julkaista entistä enemmän punaista näkökulmaa sisältäviä teoksia. Tästä hyvä esimerkki on Väinö Linnan Täällä Pohjantähden alla -trilogia.


title: Sotakirjallisuus

text: Sotakirjallisuudella on ollut valtava merkitys sille, kuinka suuri yleisö on nähnyt sodan. Sotakirjallisuudella on ollut myös tärkeä rooli kansallisen identiteetin luomisessa. Tästä hyvänä esimerkkinä on Johan Ludvig Runebergin Vänrikki Stoolin tarinat, jolla oli vaikutus suomalaisen identiteetin kehittymiseen erityisesti 1800-luvun lopussa ja 1900-luvun alussa. Nykyaikaiset tiedotusvälineet ovat tehneet Väinö Linnan Tuntemattomasta sotilaasta oleellisen osan suomalaista kulttuuria ja yhteiskuntaa.


title: John Toland (historioitsija)

text: John Willard Toland (29. kesäkuuta 1912, La Crosse, Wisconsin, Yhdysvallat - 4. tammikuuta 2004, Danbury, Connecticut, Yhdysvallat) oli amerikkalainen historioitsija ja kirjailija. Toland tunnetaan parhaiten Adolf Hitler -elämäkerrasta.


title: John Toland (historioitsija)

text: Toland meni eläessään naimisiin kahdesti, toisella kerralla japanilaisen Toshiko Matsumuran kanssa. Tolandilla oli kolme tytärtä. Hän opiskeli Williams Collegessa ja myöhemmin Yalen yliopistossa. Toisen maailmansodan aikana hän palveli Yhdysvaltain ilmavoimissa.


title: John Toland (historioitsija)

text: Tolandin kirjoitustyyli oli etenevää kerrontaa. Hän ei pysähtynyt ylianalysoimaan tai päättelemään tapahtumia, vaan tuki lukijan omaa harkintaa. Hänen merkittävimpänä teoksena pidetään Japanin 1900-luvun alun sotia ja sodankäyntiä japanilaisten näkökulmasta käsittelevää kirjaa "The Rising Sun" (1971), josta hänet palkittiin Pulitzerilla.


title: John Toland (historioitsija)

text: Toland kuoli keuhkokuumeeseen Danburyn sairaalassa 92-vuotiaana.


title: John Toland (historioitsija)

text: Tolandin teoksia ei ole suomennettu.


title: Ferenc Herczeg

text: Ferenc Herczeg (22. syyskuuta 1863 Versec (nyk. Vršac) – 24. helmikuuta 1954 Budapest) oli unkarilainen kirjailija.


title: Ferenc Herczeg

text: Unkarin yläluokkaa kuvannut Herczeg oli omana aikanaan maansa tunnetuimpia kirjailijoita. Hän opiskeli ensin oikeustiedettä Budapestin yliopistossa, mutta siirtyi pian kaunokirjalliselle alalle julkaisten romaaneja ja näytelmiä. Hän toimi myös kansanedustajana 1895-1900.


title: Ferenc Herczeg

text: Herczegin romaaneita on käännetty myös suomeksi. Hänen romaaneistaan parhaiten tunnettuja ovat luultavimmin Gyurkovics-romaanit, joissa kuvataan humoristisesti erään Itävalta-Unkarin aikaisen unkarilaisen aatelisperheen jälkikasvua: tytärten avioitumista ja poikien ammatinvalintaa. "Gyurkovicsin tytöt" ilmestyi vuonna 1893 ja suomeksi ensimmäisen kerran 1910, "Gyurkovicsin pojat" (1895, suomeksi 1912), sekä "Gyurka ja Sándor" (suomeksi 1912). Myöhemmin nämä romaanit on Suomessa julkaistu myös samoissa kansissa nimellä "Gyurkovicsin perhe". Gyurkovics-romaanit kuuluvat samaan genreen kuin P. G. Wodehousen romaanit.Yhteisniteet:


title: Ferenc Herczeg

text: Herczegin proosaa on julkaistu myös seuraavassa kokoelmassa:


title: Sotaromaani

text: Sotaromaani on vuonna 2000 julkaistu lyhentämätön versio Väinö Linnan romaanista "Tuntematon sotilas". Ennen "Tuntemattoman sotilaan" julkaisua vuonna 1954 kustantaja poisti Linnan käsikirjoituksesta poliittisesti ja uskonnollisesti provosoivia kohtia sekä alatyylistä kielenkäyttöä. Yrjö Varpion mukaan käsikirjoituksessa käytetyn murteen tarkistuksen suoritti Veikko Ruoppila, kirjaan sopimattomiksi katsotut kohdat poisti Asser Jokinen.


title: Sotaromaani

text: Linnan käsikirjoituksen alkuperäinen kansilehti ei ole säilynyt. Tiedetään kuitenkin, että käsikirjoituksen alkuperäinen otsikko oli nimenomaan "Sotaromaani".


title: Sotaromaani

text: Noin kolmasosa kaikista käsikirjoitukseen tehdyistä poistoista oli hahmojen alatyylistä puhetta, härskejä vitsejä ja kiroilua. Etenkin kirkkoon ja uskontoon liittyviä repliikkejä karsittiin. Toinen suuri ryhmä poistettujen joukossa olivat kohdat, joissa arvosteltiin Suomen armeijan päällystöä, ylintä sodanjohtoa ja sotaa itsessään. Osa näistä poistoista oli vähäisiä tyylillisiä muutoksia, mutta osa on huomattavia. Monet poistetuista kohdista olivat kuvanneet ironisesti yhteiskuntaluokkien vastakkainasettelua sodan keskellä. Esimerkiksi Lahtisen tunnettua monologia lyhennettiin huomattavasti. Alun perin kustantaja aikoi poistaa sen kokonaan, mutta Linna sai osan tekstistä palautettua. "Tuntemattoman sotilaan" kymmenenteen painokseen Linna palautti isomman osan tästä kohtauksesta.


title: Sotaromaani

text: Käsikirjoituksesta poistettiin myös monia selitteleviä kohtia, joissa kertoja pohtii sodan- tai historianfilosofiaa tai yksittäisten hahmojen psykologisia motiiveja. WSOY:n johtaja Yrjö A. Jäntin mielestä monet näistä sodanvastaisista puheenvuoroista olivat liian jälkiviisaita ja saarnaavia, joten ne olisivat saattaneet vaarantaa kirjan menestyksen. Samoin sensuroitiin yksittäisiä kohtia, joissa hahmot puhuvat epäkorrektisti Neuvostoliitosta ja sen asukkaista. Toimitusvaiheessa Linna teki myös itse käsikirjoitukseen joitakin korjauksia. Keskeiset muutokset olivat ilmeisesti kuitenkin kaikki kustantajan tekemiä.


title: Sotaromaani

text: Väinö Linnalle ilmoitettiin näistä poistoista edeltä käsin, mutta kustantaja antoi ymmärtää niiden olevan luonteeltaan vähäisiä. "Tuntemattoman sotilaan" julkaisukiireistä johtuen käsikirjoitus pysyi kustantajan hallussa ja poistojen määrä kävi Linnalle ilmi vasta hänelle lähetetyistä oikovedoksista. Tämän johdosta Linna lähetti marraskuussa 1954 kustantajalle kirjeen, jossa hän hämmästeli romaaniin tehtyjä poistoja, mutta tyytyi ratkaisuun esittäen kuitenkin huolensa kirjansa sanoman muuttumisesta liian sovinnaiseksi ja sen sodanvastaisen kritiikin hämärtymisestä. Myöhemmin on esitetty erilaisia näkemyksiä siitä, tuliko Linnan teos kustantajan tekemien muutosten seurauksena paremmaksi vai huonommaksi. "Tuntemattoman sotilaan" ruotsintajan Nils-Börje Stormbomin mukaan poistot tekivät romaanista taideteoksena paremman.


title: Sotaromaani

text: Linna oli alkuperäisessä käsikirjoituksessaan laittanut hahmot puhumaan murteiden ja yleiskielen välimuotoa, mutta kustantajan kielentarkistuksen yhteydessä pyrittiin puhtaampaan ja aidompaan murreilmaisuun. Kun "Tuntemattoman sotilaan" ilmestymisen jälkeen jotkut huomauttelivat murreasussa olevan vieläkin virheitä, WSOY palkkasi Lauri Hakulisen, Viljo Kojon ja Kalle Väänäsen tarkastamaan asiantuntijoina tekstin vielä kertaalleen. He tekivät murresanoihin joukon korjauksia, jotka sisällytettiin kaikkiin painoksiin kymmenennestä painoksesta alkaen.


title: Sotaromaani

text: WSOY julkaisi Linnan alkuperäiskäsikirjoituksen nimellä "Sotaromaani" vuonna 2000. Siihen on merkitty kursiivilla ne kohdat, jotka puuttuvat "Tuntemattomasta sotilaasta". Tästäkin versiosta on jätetty pois sellaiset käsikirjoituksesta yliviivatut kohdat, jotka on katsottu Linnan itsensä tekemiksi poistoiksi. Teoksen kansikuva on muuten samanlainen kuin "Tuntemattoman sotilaan" ikoniseksi muodostunut kansi, paitsi että siluettina näkyvä sotilas on musta eikä valkoinen.


title: Sotaromaani

text: Vuonna 2017 valmistunut elokuva "Tuntematon sotilas" on Linnan romaanin ensimmäinen elokuvasovitus, joka perustuu "Sotaromaani"-versioon. Kun tieto "Sotaromaaniin" perustuvasta elokuvasuunnitelmasta vuoti julkisuuteen syksyllä 2014, asianosaiset aluksi kiistivät tiedon. Myöhemmin Linnan oikeuksienomistajat ja ohjaaja Aku Louhimies vahvistivat elokuvahankkeen olemassaolon yhteisellä tiedotteella.


title: Rock the Nations

text: Rock the Nations on heavy metal -yhtye Saxonin kahdeksas studioalbumi. Se pääsi Ison-Britannian listoilla 34. sijalle ja Yhdysvaltain listoilla 149. sijalle.


title: Rock the Nations

text: Levyllä yhtye jatkoi edellislevyn radioystävällisempää linjaa, mutta, kuten Biff Byford on ilmaissut, "tällä levyllä soundit ovat enemmän perinteisempää Saxon-rockia kuin edellislevyllä tutuksi tullutta glam metallia".


title: Kivenpyörittäjän kylä

text: Kivenpyörittäjän kylä on suomalainen vuonna 1995 ensi-iltansa saanut Markku Pölösen ohjaama elokuva, joka pohjautuu Heikki Turusen samannimiseen romaaniin.


title: Kivenpyörittäjän kylä

text: Elokuva kuvattiin Juuassa kesällä 1994. Se on toinen Pölösen ohjaama kokopitkä teatterielokuva.


title: Kivenpyörittäjän kylä

text: Kivenpyörittäjän kylä on tarina Pohjois-Karjalasta Ruotsiin muuttaneen Pekan matkasta kotikonnuilleen Jerusalemin kylään. Käynnissä olevaa ETYK-kokousta uutisoidaan radiossa. Idylliä ei päällisin puolin särje mikään. Pekka ei kuitenkaan viihdy Ruotsissa ja unelmoi palaavansa kotikyläänsä tekemään puuveneitä.


title: Kivenpyörittäjän kylä

text:
Vanha sensuelli tyttöystävä Ritva näyttää kesäleningissä viattomalta ja ihanalta, kun Pekka perheineen ajaa Jerusalemin raittia oranssilla Volvolla. Metsurintyöt Ruotsissa ovat kuitenkin entisen jerusalemilaisen arkea ja vaimo patistelee häntä opiskelemaan ruotsia. Elokuvan keskipiste on perisuomalaiset häät. Kylän viimeinen naimaton nainen menee vihille kylän posteljoonin kanssa, joka ei tiedä tulevan naisensa kykenemättömyydestä saada koskaan omia lapsia. Naisella on ollut aikanaan myös suhde itse kivenpyörittäjään.
Kivenpyörittäjän kylä voitti vuonna 1996 yhteensä kolme Jussi-palkintoa. Itse elokuva sai parhaan elokuvan Jussin, ohjaaja Markku Pölönen sai parhaan ohjauksen Jussin, ja Matti Varjo sai parhaan miessivuosan Jussin.


title: Kuningasjätkä

text: Kuningasjätkä on vuonna 1998 ensi-iltansa saanut Markku Pölösen ohjaama suomalainen elokuva. Tarina kertoo pojan ja isän yhteisestä kesästä tukkijoella. Elokuva on Pölösen kolmas pitkä elokuva.


title: Kuningasjätkä

text: Tarina kertoo pojasta ja isästä sijoittuen 1950-luvun itäsuomalaiseen tukkien uiton tapahtumien ympärille. Tarinan keskeinen teema alkaa elokuvan alussa pojan isän ilmoittaessa sairaalan käytävällä: "Nyt sitä Topi ollaan sitte ihan kahestaan." Joulun vieton yhteydessä tieto tulevasta muutosta oli kimmoke tulevan kesän työnhausta tukkijoelle.


title: Kuningasjätkä

text: Matka tukkijoelle sisältää upean elokuvan alun maalaisromantiikasta postiauton kyydissä. Mikään ei tämän matkan jälkeen enää tunnu samalta, sillä isän paluu lapsuuden tukkijoelle sisältää haasteita niin työn kuin tukkiporukan kesken. Elokuvan lopun lavatanssit tuovat uuden käänteen niin isän kuin pojankin elämään. Rakkaus astuu Tenhon elämään.


title: Badding (elokuva)

text: Badding on Markku Pölösen ohjaama suomalainen elokuva Rauli Badding Somerjoesta. Elokuvan ensi-ilta oli vuonna 2000. Elokuva kertoo Raulin paosta maaseudulle lapsuuden maisemiin.


title: Badding (elokuva)

text: Pölönen on sanonut elokuvasta, ettei se ole elämäkertaelokuva vaan satu. Hän kuvaa myös musiikin merkitystä elokuvalle: "Badding pani niin paljon omaa ajatteluaan ja tunne-elämäänsä musiikkiin, että oikeastaan tämän elokuvan olisi pystynyt tekemään pelkästään musiikista" ja "- - elokuvan suurin totuus on musiikki". Elokuvassa on esitetty pitkin matkaa tapahtumia "jotka olisivat voineet tapahtua", ja Baddingin lapsuudenystävä on neljän viiden henkilön yhdistelmä.


title: Badding (elokuva)

text: Elokuva sai neljä Jussi-palkintoa. Baddingia esittänyt Janne Reinikainen palkittiin miespääosa-Jussilla. Jussit annettiin myös kuvaaja Kari Sohlbergille, lavastaja Minna Santakarille ja puvustaja Tiina Kaukaselle.


title: Badding (elokuva)

text: Kriitikkojen suhtautuminen oli tuoreeltaan varautunut: "Pölösen paras elokuva", "Pölösen leffassa on paljon hyvää ja valloittavaa, mutta mikään täysosuma se ei ole". Reinikaisen roolisuoritus saa Helena Yläseltä kiitosta vilpittömänä ja hienona työnä. Hänen mukaansa Reinikainen on tavoittanut Somerjoen eleet "aavemaisen hyvin".


title: Badding (elokuva)

text: Osa kriitikoista olisi kaivannut elokuvaan perinteisempää elämäkertaelokuvan otetta, Somerjoen musiikin ja hänen esiintymisensä taustojen pohdintaa. Historiallisen taustoituksen puuttuessa elokuva ei vastaa keskeiseen kysymykseensä: mikä Somerjoen karismassa erotti hänet tusinapopin tekijöistä.


title: Emmauksen tiellä

text: Emmauksen tiellä on vuonna 2001 ensi-iltansa saanut suomalainen Markku Pölösen elokuva. Sanna-Kaisa Palo sai elokuvasta parhaan naissivuosan Jussi-palkinnon vuonna 2002.


title: Emmauksen tiellä

text: Rane (Puntti Valtonen) palaa 20 vuoden jälkeen kotiseudulleen myydäkseen syntymäkotinsa. Hän lähtee kävelemään tietä pitkin siltaa kohti, jossa taksikuski odottaa häntä tunnin ja kahdenkymmenen minuutin päästä. Matkan aikana hän kohtaa useita vanhoja tuttavia, kuten kuolleet isänsä ja mummonsa ja lukuisia muita. Tarina etenee lähes reaaliajassa hahmojen silloin tällöin puhuen suoraan kameraan ja lukien kohtauksia suoraan käsikirjoituksesta ja laulaen vanhoja iskelmiä.


title: Darío Rodríguez

text: Darío Rodríguez Peña (s. 17. syyskuuta 1974 Montevideo) on uruguaylainen jalkapalloilija, joka pelaa tällä hetkellä Saksan Bundesliigaa gelsenkircheniläisessä Schalkessa. Hänen pelipaikkansa on puolustaja.


title: Darío Rodríguez

text: Rodríguez aloitti jalkapalloilun Huracan Villegasissa viisivuotiaana. Vuonna 1984 hän siirtyi Higos del Mariin, ja vuonna 1990 I.A. Sud Américaan, jossa hän aloitti uransa aikuisten sarjoissa vuonna 1992. Hän siirtyi meksikolaiseen Deportivo Tolucaan vuonna 1995. Yhden Meksikossa vietetyn vuoden jälkeen Rodríguez palasi takaisin kotimaahansa Club Atlético Bella Vistan pääsarjajoukkueeseen. Vuonna 1998 hän aloitti yhdessä uruguayn menestyneimmistä seuroista, C.A. Peñarolissa, jossa hän pelasi vuoteen 2002, jolloin hän siirtyi Saksaan Schalkeen.


title: Darío Rodríguez

text: Rodríguez on pelannut maajoukkueessa 50 ottelua vuodesta 1994. Hän edusti Uruguayta vuoden 2002 maailmanmestaruuskilpailuissa ja Copa Américassa 2007.


title: Arja Tuomarila

text: Arja Tuomarila (s. 18. heinäkuuta 1941 Somero) on suomalainen iskelmälaulaja ja pitkäaikainen Mainos-TV:n kuuluttaja. Hänen iskelmälaulajan uransa ajoittuu vuosille 1962–64. Hän oli Suomen ensimmäisiä bossanova-laulajia. Suosituin hänen levyistään on yhdessä Erkki Liikasen kanssa vuonna 1963 levytetty "Manzanilla". Hän siirtyi vuonna 1964 lentoemännäksi, Aerolle. Tästä työstä hän jäi eläkkeelle marraskuussa 2008. Laulamista hän ei ole täysin jättänyt vaan esiintyy nykyisinkin sekä yksin että puolisonsa Kai Lindin kanssa. Tuomarila esiintyi vuonna 1962 Veikko Itkosen ohjaamassa elokuvassa "Vaarallista vapautta", jossa hän näytteli toimistovirkailijaa.


title: Koirankynnen leikkaaja (elokuva)

text: Koirankynnen leikkaaja on vuonna 2004 ensi-iltansa saanut suomalainen Markku Pölösen ohjaama elokuva, joka perustuu Veikko Huovisen samannimiseen romaaniin.


title: Koirankynnen leikkaaja (elokuva)

text: Elokuva voitti viisi Jussi-palkintoa kategorioissa paras elokuva, ohjaus, miespääosa, käsikirjoitus ja kuvaus.


title: Koirankynnen leikkaaja (elokuva)

text: Elokuvassa Mertsi Vepsäläinen (Peter Franzén) lähtee muiden mukana sotaan. Hän hyvästelee kotiin jäävän tyttöystävänsä. Rintamalla Mertsi haavoittuu vaikeasti päähän ja taistelutoverinsa Eetvi Manninen (Taisto Reimaluoto) pelastaa hänet oman henkensä uhalla. Mertsi viedään sotasairaalaan, mutta hän ei ole enää entisensä: luodin aiheuttama aivovamma on taannuttanut hänet lapsen tasolle. Tyttöystävä saapuu äitinsä kanssa sotasairaalaan tapaamaan Mertsiä, mutta tämän nähtyään äiti saattaa tyttärensä pois ja Mertsi jää yksin. Sodan päätyttyä Mertsi on aputöissä kansakoululla remonttihommissa, työkaverinaan Ville Kuosmanen (Ahti Kuoppala).


title: Koirankynnen leikkaaja (elokuva)

text: Ville kertoilee kotipuolessaan olevasta erikoisen hyväluontoisesta koirastaan Sakesta, joka on nimestään huolimatta pystykorvanarttu. Villen mukaan se on hyvin viisas ja aavistaa kun isäntä valmistautuu pyyntikauteen. Sen kynnet aiheuttavat kuitenkin harmia, sillä Sakke saattaa lumessa repiä ne auki ja siksi ne täytyy leikata, mihin kykenee vain pätevä tekijä. Ville päättää leikillään antaa valtakirjan koirankynsien leikkaamiseen Mertsille, joka innostuu asiasta lapsen lailla ja näkee seuraavana yönä unta, jossa Saken käpälistä vuotaa verta. Mertsi poistuu yön selkään kellekään kertomatta.


title: Koirankynnen leikkaaja (elokuva)

text: Mertsi matkustaa junassa vailla päämäärää ja törmää sattumalta Eetviin, joka on matkalla savottaan. Kysyttäessä Mertsi kertoo itsekin olevansa menossa metsätöihin. Tukkikämpille saavuttua työnsaanti tuottaa ongelmia, sillä Mertsillä ei ole työstä kokemusta ja vasta Eetvin ryhtyminen takuumieheksi avaa työnteon mahdollisuuden. Mertsin poiketessa Villen kotimökille hän esittää valtakirjansa ja yrittää leikata koiran kynsiä. Sakke puree Mertsiä. Ville saapuu mökilleen ja taivastelee Mertsin tyhmyyttä: kuono olisi tietenkin pitänyt sitoa ennen yritystä.


title: Koirankynnen leikkaaja (elokuva)

text: Mertsin palattua tukkikämpälle purema alkaa tulehtua ja hänelle nousee kuume. Eetvi lähtee toimittamaan Mertsiä sairaalaan pitkien korpitaipaleiden päähän. Sairaalassa tohtori rauhoittelee antibioottien hoitavan tulehduksen. Mertsin ollessa toipilaana Eetvi saapuu tätä tervehtimään. Hänellä on tuomisia kotoa sekä Villen antama rasia. Siitä paljastuu omituinen kapine, kunniamerkkihihnaan kiinnitetyt koiran kynnet. Eetvi ei tiedä mitä asiasta pitäisi ajatella, mutta Mertsi nykäisee ryhdikkään asennon kuin sotilas ja valmistautuu selvästi vastaanottamaan kunniamerkin. Eetvi kiinnittää "kunniamerkin" koirankynnen leikkaajan rintaan ja kuva loittonee tapahtumista laajaan maisemakuvaan talvisen järvenselän ylle.


title: Onnen maa

text: Onnen maa on vuonna 1993 ensi-iltansa saanut suomalainen Markku Pölösen ohjaama elokuva. Paljon tv-katsojia ja monia palkintoja saanut elokuva käynnisti Pölösen ohjaajauran.


title: Onnen maa

text: Elokuvan tapahtumat sijoittuvat 1960-luvun alkuun ja kertoo tapahtumat perheen pikkupojan (Tatu Kaihua) kautta. Keskeisissä osissa ovat pojan isä (Taisto Reimaluoto) joka on työntekijänä tunnollinen mutta yksvakaa, ja tämän kaupungista kesäksi maalle tuleva kevytmielinen veli (Pertti Koivula).


title: Onnen maa

text: "Onnen maa" oli Markku Pölösen ensimmäinen teatterilevitykseen päässyt elokuva. Se syntyi Suomen elokuvasäätiön, Yleisradion, MTV3:n ja AVEKin Sparrausrinki-hankkeen rahoittamana.Teattereissa elokuva sai vain vajaat 15 000 katsojaa, mutta ensimmäisen televisioesityksen 1993 näki yli miljoona suomalaista. Vuoden 1995 tv-uusinta sai noin 700 tuhatta ja vuoden 1998 uusinta yli 800 tuhatta katsojaa.


title: Onnen maa

text: "Onnen maa" sai 200 000 markkaa elokuvatuotannon laatutukea ja palkittiin Risto Jarva -palkinnolla 1993. Se sai samana vuonna myös Nordisk Panoraman lyhytelokuvapalkinnon sekä Kettu-palkinnon. Vuoden 1994 Jussi-gaalassa "Onnen maa" palkittiin parhaana elokuvana ja Markku Pölönen parhaasta käsikirjoituksesta. Jussin saivat myös Veikko Tiitinen parhaasta miessivuosasta Ukin roolissa ja Minna Santakari sekä "Onnen maan" että "Akvaariorakkauden" lavastuksista. "Onnen maa" otettiin Jussi-gaalan ehdokaselokuvien joukkoon vasta Kari Uusitalon vaatimuksesta.


title: Onnen maa

text: Pölönen laati elokuvakäsikirjoituksestaan myös näytelmäversion, jota on esitetty ympäri Suomea monissa ammatti- ja kesäteattereissa.


title: Meerbusch

text: Meerbusch on kaupunki Nordrhein-Westfalenin osavaltiossa, läntisessä Saksassa. Sitä rajaavat Duisburgin, Düsseldorfin, Kaarstin, Krefeldin, Neussin ja Willichin kaupungit. Vuoden 2012 lopussa Meerbuschin asukasluku oli 54 592. Sen pinta-ala on 64,37 neliökilometriä ja asukastiheys 842 as./km². Kaupunki on jaettu kahdeksaan eri kaupunginosaan.


title: Meerbusch

text: Rhein-Kreis Neussin piirikuntaan kuuluva Meerbuschin kaupunki muodostettiin vuonna 1970 liittämällä yhteen Büderichin, Osterathin, Lank-Latumin, Ossum-Bösinghovenin, Strümpin, Langst-Kierstin, Nierstin ja Ilverichin kunnat.


title: Karjalan kunnailla (televisiosarja)

text: Karjalan kunnailla oli suomalainen draamasarja, jota esitti Yle TV2 vuosina 2007-2012. Sarjan ensimmäinen jakso esitettiin 21. marraskuuta 2007. Tapahtumat sijoittuvat fiktiiviseen Miikkulan kylään. Sarjaa kuvattiin kolme tuotantokautta eli yhteensä 36 jaksoa. Viimeinen jakso esitettiin helmikuussa 2012.


title: Karjalan kunnailla (televisiosarja)

text: Sarjan kuvauksia varten rakennettiin studiokylä, joka sijaitsee Kontiolahden Kontioniemessä. Studiokylä avattiin yleisölle 2009, ja se olikin suosittu nähtävyys niin kauan, kuin sarjaa esitettiin


title: Kari Sara

text: Kari Sara on suomalainen elokuvatuottaja. Hän on tuottanut useita Markku Pölösen ohjaamia ja käsikirjoittamia elokuvia, joista tunnetuimpia ovat "Kivenpyörittäjän kylä", "Kuningasjätkä" ja "Koirankynnen leikkaaja". Kari Sara teki Markku Pölösen kanssa elokuvia yhdessä Fennada-Filmin nimellä, mutta vuonna 2005 Markku Pölönen osti oikeudet Suomen Filmiteollisuus-nimeen, jonka jälkeen on tehnyt elokuvia SF-yhtiön nimissä.


title: Erftstadt

text: Erftstadt on kaupunki Nordrhein-Westfalenin osavaltiossa, läntisessä Saksassa. Se sijaitsee 20 kilometriä lounaiseen Kölnistä ja 35 kilometriä luoteeseen Bonnista. Kaupunki kuuluu Kölnin hallintopiiriin ja Rhein-Erft-Kreisin piirikuntaan. Vuoden 2006 lopussa Erftstadtin asukasluku oli 51 082. Sen pinta-ala on 119,88 neliökilometriä ja asukastiheys 426 as./km².


title: Erftstadt

text: Erftstadt on jaettu 18 eri kaupunginosaan (). Asukasluvullisesti suurin niistä on Liblar noin 13 000 asukkaallaan. Pienin kaupunginosa on noin 400 asukkaan Borr–Scheuren. Kaupunginosat ovat aiemmin olleet omia paikkakuntiaan. Paikkakunnat yhteen liittämällä vuoden 1969 kuntauudistuksessa perustettiin uusi Erfstadtin kaupunki, joka nimettiin Erft-joen mukaan.


title: Erftstadt

text: Erftstadtin nähtävyyksiin lukeutuu muun muassa Grachtin linna, joka sijaitsee Liblarin kaupunginosassa, ja Gymnichin linna, joka sijaitsee Gymnichin kaupunginosassa sekä Wasserburg Konradsheim.


title: Luis Pérez Rodríguez

text: Luis Pérez Rodríguez (s. 16. kesäkuuta 1974 Torrelaguna) on entinen espanjalainen maantiepyöräilijä, joka päätti uransa kauden 2007 jälkeen. Hän voitti uransa aikana kaksi etappia Espanjan ympäriajossa.


title: The Platinum Collection (Deep Purple)

text: The Platinum Collection on Deep Purplen kolmen cd:n kokoelma vuosilta 1968-2003.


title: The Platinum Collection (Deep Purple)

text: CD 1:CD 2:CD 3:


title: Baldakiini

text: Baldakiini on valtaistuimen, alttarin, saarnastuolin tai vuoteen suojakatos. Se voi olla kankaasta valmistettu kevyt suojaverho tai pysyvä rakennuksen osa. Baldakiini on alun perin tarkoittanut nelikulmaista silkkiverhoa, jota on kannateltu kulmista tangoilla. Nimitys tulee italiankielisestä sanasta "baldacchino", mikä merkitsee "Baldacchissa" eli Bagdadissa kudottua kultabrokadikangasta.


title: Baldakiini

text: Hienosti verhoiltu baldakiinivuode, jonka katosta kannattivat kierretyt pylväät ja jota verhosivat loistavat brokadit, oli ranskalaisen hovibarokin tärkein kaluste ja kuninkaan "coucher"-seremonioiden tapahtumapaikka.


title: Baldakiini

text: Baldakiinia käytetään myös Kristuksen ruumiin juhlassa. Kun öylättiä kannetaan kulkueessaan, sen kantajan päällä on baldakiini. Kirkoissa saarnastuolin yläpuolella oleva koristeellinen katos on kehittynyt baldakiinista.


title: Baldakiini

text: Avioliittoa solmittaessa hääparin päiden yläpuolella pidettävä nelikulmainen vaate on nimeltään "telta". Tellan katsotaan kuvaavan taivasta, josta Jumalan siunaus ja lapsionni tulevat. Suomessa tellan käyttö on lakannut 1900-luvun alkupuolella.


title: Luettelo YUP:n kappaleista

text: Tämä on luettelo YUP -yhtyeen levyttämistä kappaleista aakkosjärjestyksessä. Listassa on kaikkiaan 186 kappaletta.


title: Kino no tabi

text: Kino no tabi: the Beautiful World (キノの旅 -the Beautiful World-) on Keiichi Shigusawan luoma ja kirjoittama light novel -kirjasarja. Sen ensimmäinen osa julkaistiin maaliskuussa 2000 ja siitä on tehty myös animesarja ja kaksi elokuvaa. Animea on esitetty myös Suomessa, nimellä "Kino's Journey".


title: Kino no tabi

text: "Kino no tabin" päähenkilö, Kino, matkaa halki ihmeellisten maiden uskollisen ystävänsä, puhuvan moottoripyörä Hermeksen, kanssa. Kino viettää vierailemissaan maissa vain kolme päivää, koska niinkin lyhyessä ajassa ehtii saamaan vaikutelman kunkin maan tavoista ja ihmisistä.


title: Kino no tabi

text: Kirjoissa ja tv-sarjassa toistuu usein fraasi "Maailma ei ole kaunis. Siksi se on kaunis." Tv-sarjan ohjaaja Ryutaro Nakamura kuvaa Kinon maailmaa radikaalilla tavalla kauniiksi. Siellä kauneus ilmenee raakamaisuutena, yksinäisyytenä, turhuutena, ahdistuksena ja sortona, jotka usein rinnastetaan myötätuntoon ja sadunomaiseen ilmapiiriin.


title: Kino no tabi

text: "Kino no tabista" on ilmestynyt tällä hetkellä kymmenen osaa, ja sarja jatkuu edelleen. Sitä julkaistaan MediaWorksin "Dengeki hp" -lehdessä. Tokyopop kääntää sarjaa englanniksi, ja se on julkaissut yhden kirjan tähän mennessä.


title: Kino no tabi

text: キノの旅 -the Beautiful World- 1. kirja (ISBN 4-8402-1585-5)


title: Kino no tabi

text: Luvut:


title: Kino no tabi

text: キノの旅 -the Beautiful World- 2. kirja (ISBN 4-8402-1632-0)


title: Kino no tabi

text: キノの旅 -the Beautiful World- 3. kirja (ISBN 4-8402-1709-2)


title: Kino no tabi

text: Luvut:キノの旅 -the Beautiful World- 4. kirja (ISBN 4-8402-1844-7)


title: Kino no tabi

text: Luvut:キノの旅 -the Beautiful World- 5. kirja (ISBN 4-8402-2013-1)


title: Kino no tabi

text: Luvut:キノの旅 -the Beautiful World- 6. kirja (ISBN 4-8402-2155-3)


title: Kino no tabi

text: Luvut:キノの旅 -the Beautiful World- 7. kirja (ISBN 4-8402-2386-6)


title: Kino no tabi

text: Luvut:キノの旅 -the Beautiful World- 8. kirja (ISBN 4-8402-2832-9)


title: Kino no tabi

text: Luvut:キノの旅 -the Beautiful World- 9. kirja (ISBN 9784048672634)


title: Kino no tabi

text: Luvut:キノの旅 -the Beautiful World- 10. kirja (ISBN 4-8402-3580-5)


title: Kalaliskot

text: Kalaliskot (Ichthyosauria) on Ichthyopterygia ylälahkoon kuuluva sukupuuttoon kuollut diapsidisten matelijoiden lahko. Kalaliskot olivat nimensä mukaisesti muodoltaan kalan tai valaan kaltaisia merieläimiä. Niiden raajat olivat evämäiset ja niillä oli myös pyrstö ja selkäevä. Niiden silmät olivat myös eläimen kokoon nähden suhteellisen suuret. Esimerkiksi "Ophthalmosaurus" sukuun kuuluvan kalaliskon silmien läpimitta oli jopa yli 220 mm. Kalaliskot elivät mesotsooisella maailmankaudella 65–250 miljoonaa vuotta sitten.


title: Kalaliskot

text: Kalaliskot olivat nykyisten merinisäkkäiden tapaan kehittyneet maalla eläneistä kantamuodoista, jotka olivat siirtyneet elämään vedessä. Tästä syystä ne olivat ilmaa hengittäviä eläimiä.


title: Kalaliskot

text: Nimityksiä "Ichthyosauria" ja "Ichthyopterygia" pidetään joskus synonyymeinä, mutta yleensä Ichthyopterygia on kuitenkin mielletty Ichthyosauriaa kattavammaksi ryhmäksi, jolloin kaikki Ichthyopterygia ryhmän eläimet eivät ole varsinaisia kalaliskoja. Kalaliskojen sopeutumat ovat vaikeuttaneet niiden alkuperän ja sukulaisuussuhteiden selvittämistä ja siksi niiden paikka vesikalvollisten systematiikassa on ollut kiistanalainen yli 180 vuoden ajan. Varhaisempien muotojen löytyminen on kuitenkin tuonut kalaliskojen alkuperään jotain selvyyttä.


title: Antti Ruuskanen

text: Antti Hermanni Ruuskanen (s. 21. helmikuuta 1984 Pielavesi) on suomalainen keihäänheiton euroopanmestari ja olympiamitalisti Lontoosta 2012. Hän edustaa Pielaveden Sampoa. Ruuskasen ennätys on 88,98 metriä kantanut heitto Porin Kalevan kisoista 2015.


title: Antti Ruuskanen

text: Ruuskasta valmentaa Jyrki Blom. Vuoteen 2010 saakka häntä valmensi Antero Puranen, vuosina 2010–2014 Aki Parviainen ja kevääseen 2018 saakka Jarmo Hirvonen.


title: Antti Ruuskanen

text: Ruuskanen tunnetaan kovana kilpailijana, joka usein yltää parhaimpaansa vasta viimeisillä heittokierroksilla.


title: Antti Ruuskanen

text: Ruuskasen ensimmäinen arvokisamitali oli 19-vuotiaiden EM-pronssi Tampereelta vuonna 2003 suomalaisten saavuttaessa kolmoisvoiton. Samana vuonna hän sai myös 19-vuotiaiden SM-pronssia. Vuonna 2004 Ruuskanen sai 22-vuotiaiden SM- ja PM-kultaa ja oli Kalevan kisojen yhdeksäs. Kaudella 2005 tuli 22-vuotiaiden EM-hopeaa ja SM-kultaa. Kalevan kisoissa 2006 hän oli kuudes ja sai nuorten SM-kultaa ja PM-hopeaa. Hänet valittiin varamieheksi vuoden 2006 Suomen EM-joukkueeseen. Kaudella 2007 hän jäi SM-neloseksi ja oli varamiehenä Osakan MM-kisojen joukkueessa.


title: Antti Ruuskanen

text: 16. syyskuuta 2007 Ruuskanen heitti Itä-Suomen keihäscupissa voittotulokseksi 87,88. Tulos oli Suomen kaikkien aikojen tilaston kuudes ja kauden maailmantilaston viides, mutta se ei ollut tilastokelpoinen, sillä Tanhuvaaran kentän heittoalue oli sääntöjen mukainen vain 86,50 metriin asti. Putoamiskohta oli ojassa 55 cm heittopaikkaa alempana. Voittotulokseksi heitto kuitenkin hyväksyttiin.


title: Antti Ruuskanen

text: Kalevan kisoissa 2008 Ruuskanen oli neljäs. Hänet valittiin Pekingin olympialaisiin Suomen joukkueen varamieheksi. Vuonna 2009 Ruuskanen voitti hopeaa Espoon Kalevan kisoissa tuloksella 84,64. Berliinin MM-kilpailuissa hän sijoittui kuudenneksi tuloksella 81,87 ja Zürichin Kultaisen liigan kilpailussa toiseksi heitettyään 85,39. Kajaanin Kalevan kisoissa 2010 Ruuskanen sai pronssia tuloksella 81,13. Hän jäi varamieheksi Suomen EM-joukkueen valinnoissa.


title: Antti Ruuskanen

text: Turun Kalevan kisoissa 2011 Ruuskanen sai pronssia tuloksella 79,51. Hän tuli toiseksi Lappeenrannan Eliittikisoissa (81,11), ja kilpailun voittanut Sampo Lehtola (83,77) valittiin Daegun MM-kisajoukkueeseen. Ruuskasesta tuli kotiin jäävä varamies. Ruuskanen kuitenkin valitti päätöksestä urheilun oikeusturvalautakuntaan, joka kumosi varamiesvalinnan. Suomen Urheiluliitto kunnioitti lautakunnan neuvoa-antavaa ratkaisua ja päätti valita varamieheksi Lehtolan.


title: Antti Ruuskanen

text: Daegussa Ruuskanen selviytyi ainoana suomalaisena karsinnasta loppukilpailuun heitettyään 81,03. Loppukilpailussa hän oli yhdeksäs tuloksella 79,46. Kauden päätteeksi Ruuskanen voitti Suomi–Ruotsi-maaottelun keihäskilpailun Helsingissä.


title: Antti Ruuskanen

text: Vuonna 2012 Ruuskanen valittiin Helsingin EM-kisoihin, mutta hän joutui luopumaan edustuspaikastaan keuhkokuumeen vuoksi.


title: Antti Ruuskanen

text: Lontoon olympialaisissa Ruuskanen sijoittui alun perin kolmanneksi viidennen kierroksen heitollaan 84,12. Hän hävisi kilpailun voittaneelle Keshorn Walcottille 46 senttimetriä. Vuonna 2016 tehdyssä uusintatestissä paljastui, että Ruuskasen edelle hopealle sijoittunut ukrainalainen Oleksandr Pjatnytsja oli käyttänyt dopingainetta ja hänen suorituksensa mitätöidään. Näin Ruuskanen nousi hopealle. Hän sai hopeamitalinsa Lahden MM-hiihtojen yhteydessä 23.2.2017.


title: Antti Ruuskanen

text: Lahden Kalevan kisoissa Ruuskanen voitti ensimmäisen SM-kultansa ennätyksellään 87,79 m. Zürichin Timanttiliigan kilpailussa hän oli toinen.


title: Antti Ruuskanen

text: Vaasan Kalevan kisoissa Ruuskanen sai hopeaa. Moskovan MM-kisoissa hänen pisin heittonsa oli kuudennella kierroksella heitetty 81,44, jolla hän oli alun perin kuudes. Sijoitus parani myöhemmin viidenneksi, kun ukrainalaisheittäjä Roman Avramenkon tulos hylättiin dopingin vuoksi.


title: Antti Ruuskanen

text: Brysselin Timanttiliigan kilpailussa Ruuskanen oli kolmas.


title: Antti Ruuskanen

text: Vuonna 2014 Ruuskanen voitti toisen SM-kultansa Kuopion Kalevan kisoissa. Zürichin EM-kilpailussa 2014 Ruuskanen saavutti kultaa ja uransa toisen arvokisamitalin. Hän voitti loppukilpailun heittämällä kolmannella kierroksella uuden ennätyksensä 88,01.


title: Antti Ruuskanen

text: Ruuskanen voitti 2014 myös Euroopan joukkuemestaruuskilpailujen ykkösliigan kilpailun Tallinnassa ja Timanttiliigan kilpailun Tukholmassa.


title: Antti Ruuskanen

text: Porin Kalevan kisoissa 2015 Ruuskanen voitti jälleen SM-kultaa parantaen ennätystään lukemaan 88,98. Pekingin MM-kisoissa Ruuskasen heittämistä vaikeutti nivusvaiva. Hän sijoittui kovatasoisessa kilpailussa viidenneksi tuloksella 87,12. Dohan Timanttiliigan kilpailussa hän oli toinen. Olympiakomitea valitsi Ruuskasen Rion olympialaisiin lokakuussa 2015. Marraskuussa 2015 hänet valittiin myös Amsterdamin EM-kisoihin 2016.


title: Antti Ruuskanen

text: 25. kesäkuuta Ruuskanen heitti kauden kotimaisen kärkituloksen 86,90 Kuortaneen eliittikisoissa.


title: Antti Ruuskanen

text: Ruuskanen heitti Amsterdamin EM-kisojen 2016 karsinnassa EM-kilpailujen historian pisimmän karsintatuloksen 88,23 ja sai loppukilpailussa pronssia tuloksella 82,44. Hän loukkasi kisan aikana kylkensä, minkä myötä hän joutui jättämään kaksi viimeistä kierrosta heittämättä. ”Ruuskasen pysyminen keihään EM-pronssilla kylkivamman estettyä viimeiset heitot” oli ehdolla Suomen Urheilugaalan sykähdyttävimmäksi urheiluhetkeksi 2016.


title: Antti Ruuskanen

text: Rion olympialaisissa Ruuskanen pääsi karsinnasta finaaliin ainoana suomalaisena tuloksella 82,20 metriä ollen karsinnan yhdestoista. Finaalissa hän oli kuudes tuloksella 83,05. Ruotsi-ottelussa Ruuskanen sijoittui toiseksi tuloksella 83,02. Ruuskasen olkapää leikattiin syyskuussa 2016. Hän ei kilpaillut vuonna 2017 kertaakaan.


title: Antti Ruuskanen

text: Ruuskanen palasi kilpailemaan 19. kesäkuuta Oulussa. Hän heitti 4. heinäkuuta Joensuussa 82,59 metriä. Ruuskanen sijoittui Berliinin EM-kisojen loppukilpailussa elokuussa 2018 kuudenneksi tuloksella 81,70. Kauden päätteeksi hän voitti Tampereella Ruotsi-ottelun keihäänheiton tuloksella 82,25.


title: Pekka-pelikortit

text: Pekka-pelikortit on suomalainen versio englantilaisesta Old maid -korttipelistä. Pelin suomalainen alkuperäinen nimi oli Musta Pekka, mutta nimi muutettiin sittemmin "Pekaksi" tai "Pekka-pelikorteiksi". Korttipelin julkaisija on Peliko. Kortit piirsi 1930-luvun lopulla Bo Bjurström (1916–1993).


title: Pekka-pelikortit

text: Pelissä pelaajien on tarkoitus kerätä mahdollisimman paljon perheitä. Perheet ovat nelihenkisiä: isä, äiti, poika ja tytär. Pelaajien on tarkoitus välttää Pekka-korttia. Joka saa Pekan, voi laittaa sen kiertoon toisen nostaessa pelaajalta korttia, tai pitää kortin itsellään myöhempää taktikointia varten. Se, joka pitää viimeisenä hallussaan Pekka-korttia, häviää pelin ja joutuu "Pekaksi", kun taas eniten perheitä koonnut pelaaja voittaa.


title: Pekka-pelikortit

text: Suomalainen korttipeli on julkaistu englannin ja suomen lisäksi muun muassa ruotsiksi, ranskaksi ja saksaksi. Siitä on tehty lisäksi useita muunnelmia.


title: Pekka-pelikortit

text: Peliä voidaan pelata myös normaalilla korttipakalla. Tällöin kutkin tietyn arvoiset neljä korttia muodostavat perheen. Pekka-korttina voidaan käyttää jokeria.


title: Pekka-pelikortit

text: Pekka-pelikorttien on nähty uusintavan kolonialistista kuvastoa ihmisroduista ja niiden eriarvoisuudesta. Korttien nimenmuutoksella pyrittiin pääsemään eroon pelin herättämistä syrjivistä mielikuvista, mutta korttien kuvasto jäi ennalleen. Pekka-kortteja voidaan pitää haitallisena lastenkulttuurina syrjintää uusintavan kuvastonsa ja pelimuodon vuoksi.


title: Pekka-pelikortit

text: Pekka-korteilla voidaan pelata myös Hullunkuriset perheet -peliä. Pelin idea on vastaava kuin englantilaisessa Happy Families -pelissä.


title: Nuera

text: Nuera oli suomalainen rap-yhtye, jonka muodostivat MC:t Dream (Petri Laurila) ja Skem (Henry Kaprali). He ovat myös osa Tampereen Lielahdesta tulevaa Liepo-ryhmää.


title: Nuera

text: Nuera julkaisi monia underground-kasetteja 1990-luvun aikana sekä muutaman kokopitkän albumin levy-yhtiö Open Recordsin kautta. Nueran kappaleita julkaistiin myös Open Recordsin kokoelmalevyillä.


title: Nuera

text: Skem ja Dream juonsivat yhdessä DJ K2:n kanssa YleX:llä viikoittaista "100%" -radio-ohjelmaa vuosina 2003 ja 2004. Ohjelmassa soitettiin uutta ja vanhaa hiphoppia ja Rhythm and bluesia.


title: Nuera

text: Skem ja Dream tekevät yhä musiikkia, mutta eivät enää nimellä Nuera. Skem on keskittynyt musiikin tuottamiseen ja muutti New Yorkiin saadakseen musiikkiaan paremmin esille. Hän pyörittää myös levy-yhtiötään Turnin' Recordsia. Dream siirtyi soolouralle ja vaihtoi nimensä Travis Bicleksi. Hän julkaisi ensimmäisen sooloalbuminsa nimeltä Committed keväällä 2007. Levyn julkaisi Turnin' Records ja sillä kuultiin myös Skemin tuotantoa.


title: Nuera

text: Dream tekee tällä hetkellä musiikkia nimellä Petri Nygård.


title: Mikko Kyyrö

text: Mikko Tapio Kyyrö (s. 12. heinäkuuta 1980 Kerava) on suomalainen uransa päättänyt kiekonheittäjä. Seuratasolla hän edusti Keravan Urheilijoita ja häntä valmensivat Tapio Tuohino ja Rainer Stenius. Kyyrön ennätys on vuonna 2006 heitetty 64,14 m.


title: Mikko Kyyrö

text: Kalevan kisoissa 2003 Kyyrö voitti pronssia. Vuonna 2006 hän voitti kultaa sekä kiekonheiton hallikisoissa että Jyväskylän Kalevan kisoissa. Kyyrö edusti Suomea Göteborgin EM-kisoissa 2006 ja oli karsintojen 18:s. Osakan MM-kisoissa 2007 hän heitti karsinnassa sijalle 14.


title: Mikko Kyyrö

text: Kalevan kisoissa 2007 Kyyrö sai hopeaa, mutta Suomen Urheiluliitto hylkäsi tuloksen ja antoi varoituksen lääkehoitoon liittyvän ilmoitusvelvollisuuden laiminlyönnistä. Kyyrö oli saanut runsas viikko ennen Kalevan kisoja urheiluvammaan hoitona kortisonia, joka oli kiellettyjen aineiden luettelossa ja näkyi Kalevan kisojen dopingtestissä. Kyyrö hyväksyi ratkaisun ja piti tapausta omana erehdyksenään.


title: Mikko Kyyrö

text: Kalevan kisoissa 2008 Kyyrö sai hopeaa tuloksella 60,80 m. Espoossa 2009 hän voitti SM-kultaa tuloksella 61,25. Frantz Kruger hävisi hänelle kolme senttimetriä. Barcelonan EM-kilpailuissa 2010 Kyyrö sijoittui karsinnassa 22:nneksi. Saman vuoden Kalevan kisoissa hän sai hopeaa. Turussa 2011 Kyyrö voitti kolmannen kerran SM-kultaa tuloksella 61,11.


title: Mikko Kyyrö

text: Vuonna 2012 Kyyrö voitti neljännen ja viimeisen SM-kultansa Lahden Kalevan kisoissa tuloksella 60,45. Helsingin EM-kilpailuissa 2012 hän karsiutui loppukilpailusta tuloksella 60,16 m. Syyskuussa 2012 Kyyrö ilmoitti lopettavansa urheilu-uransa motivaation ja ajanpuutteen vuoksi.


title: Mikko Kyyrö

text: Kyyrö on ammatiltaan vanginvartija. Hän on työskennellyt Keravan vankilassa.


title: Islamin profeetat

text: Islamin profeetat ovat islamin pyhän kirjan, Koraanin, määrittelemiä Jumalan lähettiläitä. Islaminuskon mukaan Jumala on aikojen alusta ilmoittanut tahtonsa heidän kautta. Tärkeimmille profeetoille annettiin lisäksi pyhiä kirjoituksia.


title: Islamin profeetat

text: Islamin tehtävänä ei ollut kumota juutalaisuutta ja kristinuskoa, vaan puhdistaa ja palauttaa ne alkuperäiseen yksijumalaisuuteen. Näin ollen islamin profeettojen päätarinat ovat tuttuja myös juutalaisille ja kristyille.


title: Islamin profeetat

text: Muhammedin uran alun Mekan kaudella näihin uskontoihin suhtauduttiin myönteisesti, mutta Medinan kaudella ilmestyksissä tehtiin ero juutalaisuuteen ja kristinuskoon. Koraanin mukaan juutalaiset ja kristityt luopuivat profeettojensa opetuksensa ja vääristelivät tietoisesti tai tahtomattaan pyhiä kirjoituksia.


title: Islamin profeetat

text: Profeettojen tarinat ovat varsin samankaltaisia. Tutkijat puhuvatkin "profeettojen paradigmasta", sillä kertomukset toimivat lähes samalla perusrungolla.Viimeistä kohtaa ei Koraanissa tuoda yksiselitteisesti esille. Muhammadin omassa elämässä lopullisen tuhon sijasta Mekka vallattiin ja sen pakanat kääntyivät islaminuskoon.


title: Islamin profeetat

text: Islamissa tunnustetaan kaikkiaan 124000 profeettaa. Koraani määrittelee profeetat periaatteessa samanarvoisiksi (2:136), mutta kirjasta löytyy perusta myös näkemykselle eriarvoisuudesta (2:253). Käytännössä profeetat jaetaankin kolmeen ryhmään.


title: Islamin profeetat

text: Ylimpään ryhmään kuuluvat Muhammadin lisäksi periksiantamattomiksi ja Jumalalle omistautuneiksi kutsutut profeetat (لل ﺯم). Tavallisesti tähän joukkoon ovat kuuluneet – lähteestä riippuen – Nooa, Abraham, Mooses ja Jeesus ja joskus myös Aadam.


title: Islamin profeetat

text: Pyhän kirjan saaneet profeetat tunnetaan Sanansaattajina (رسول, rasūl). Yksi näistä on islamin Jeesus, joka sai pyhän kirjan, evankeliumin (إنجيل, Injīl). Tosin islamissa uskotaan, että tämä aito evankeliumi on kadonnut ja että kristityt käyttävät siitä väärennettyä versiota.


title: Islamin profeetat

text: Vähemmän tärkeille profeetoille (نبي, nabī) ei annettu pyhää kirjaa, vaan he puhdistivat uskoa ja toimivat aiempien pyhien kirjojen mukaan.


title: Theatinerkirche

text: Theatinerkirche eli St. Kajetanin kirkko on kirkko saksalaisessa Münchenin kaupungissa, Baijerissa. Se edustaa italialaista myöhäisbarokkia.


title: Theatinerkirche

text: Kirkko rakennettiin vuosina 1663–1690 Baijerin vaaliruhtinaan Ferdinand Marian ja tämän puolison Henriette Adelaiden pojan, kruununprinssi Max Emanuelin (myöh. vaaliruhtinas Maksimilian II Emanuel) syntymän kunniaksi. Sen suunnittelusta vastasi alun perin italialainen arkkitehti Agostino Barelli (1627–1687). Barellin jälkeen suunnitteluvastuu siirtyi sveitsiläiselle Enrico Zuccallille, joka lisäsi kirkkoon vastoin alkuperäisiä Barellin suunnitelmia kaksi tornia. Hän myös saatti loppuun 71-metrisen keskuskupolin suunnittelun.


title: Theatinerkirche

text: Kirkon sisätilojen stukkokoristelut asennettiin vuosien 1685 ja 1688 välisenä aikana. Niiden suunnittelusta on vastannut Nicolo Petri ja Wolfgang Leutner. Mustanpuhuvan saarnastuolin on valmistanut Andreas Faistenberger vuonna 1686.


title: I pirati della Malesia

text: I pirati della Malesia ("Malesian merirosvot") on Emilio Salgarin Malesiaan sijoittaman merirosvokirjasarjan toinen osa, joka ilmestyi vuonna 1895. Sandokanin ja hänen ystävänsä Yanez de Gomeran seikkailut jatkuvat heidän matkatessaan pelastamaan syyttömänä vangittua Tremal-Naikia James Brooken, Sarawakin pelätyn valkoisen rajahin vankilasta. "I pirati della Malesia" jatkaa "Le tigri di Mompracemissä" alkanutta tarinaa.


title: I pirati della Malesia

text: Sandokan on palannut Mompracemille yhdessä ystävänsä, Yanez de Gomeran kanssa, kun sattuma tutustuttaa heidät intialaiseen Kammamuriin, joka on lähtenyt pelastamaan vääryydellä vangittua isäntäänsä. Kammamurin mukana matkustaa nuori nainen, Ada Corishant, joka on lady Marianna Guillonkin serkku ja Kammamurin isännän, Tremal-Naikin morsian. Nainen on kuitenkin menettänyt järkensä jouduttuaan kärsimään traumaattisia kokemuksia jumalatar Kalia palvovan kuristajalahkon käsissä.


title: I pirati della Malesia

text: Sandokan ja Yanez matkustavat Kammamurin, Adan ja Mompracemin tiikereiden kanssa Sarawakiin vapauttaakseen Tremal-Naikin. Pelastusretki ei aivan suju suunnitelmien mukaan, sillä lady Mariannan setä, lordi James Guillonk, sekaantuu asiaan hautoen yhä kostoa Sandokanille ja Yanezille. Myös Sarawakin brittiläinen hallitsija, rajah James Brooke, on Mompracemin merirosvojen leppymätön vihollinen, eikä halua menettää tilaisuutta hankkiutua näistä eroon lopullisesti.


title: Sanna Pietiäinen

text: Sanna Pietiäinen (s. 1964) on suomalainen laulaja, muusikko ja musiikin- ja laulunopettaja. Hän asuu Kanta-Hämeessä Jokioisilla.


title: Sanna Pietiäinen

text: Musiikkigenreistä hän on levyttänyt pääasiassa pop- ja iskelmämusiikkia sekä suomalaista tangoa. Konserteissa ja muissa esiintymistilanteissa hän laulaa edellämainittujen lisäksi mm. laulelmia, jazzia, chansonia ja myös jonkin verran taidemusiikia.


title: Sanna Pietiäinen

text: Pietiäinen aloitti musiikkiopinnot lapsena ensin pianonsoitolla. Sittemmin mukaan tulivat poikkihuilun ja laulunopiskelu. Hän opiskeli ensin Lounais-Hämeen musiikkipistossa ja jatkoi siitä Sibelius- Akatemiaan Helsinkiin, mistä valmistui musiikin maisteriksi vuonna 1991 musiikkikasvatuksen osastolta. Syventymiskohteina hänellä olivat pop/jazz-musiikki ja yksinlaulu.


title: Sanna Pietiäinen

text: Pietiäinen on laulanut kuoroissa ja lauluryhmissä. Esimerkkinä näistä La Danza -lauluyhtye joka kilpaili pariin otteeseen Syksyn sävelessä. Hän on toiminut opettajana peruskouluissa ja lukiossa sekä musiikkiopistoissa. Hän on toiminut ammattimuusikkona konsertoiden, ja keikkaillen laulajana ja kosketinsoittajana tanssiorkestereissa. Pietiäinen on M.A. Nummisen Uusrahvaanomaisen tango-orkesterin solisti.


title: Sanna Pietiäinen

text: Musiikkiteatterissa hän on ollut mukana näyttelemässä, laulamassa ja kapellimestarina. Vuonna 2016 Riihivuori-kesäteatterissa musiikkiteatteriesityksen "Yhden tähden hotelli" -esityksessä, jossa hän näytteli hotellinomistaja Ansaa. Sanna tekee myös laulelmakeikkoja kaksin miehensä kitaristi Hannu Mattilan kanssa.


title: Sanna Pietiäinen

text: Pietiäinen myös säveltää ja on osallistunut sävellyskilpailuihin ja voittanut kaksi kertaa sävellyksillään. Hän on ollut useana vuonna mukana Mykkäelokuvafestivaaleilla Forssassa säveltäjänä ja muusikkona.


title: Sanna Pietiäinen

text: Vuonna 2018 hän on säestämässä D. W. Griffithin elokuvaa "Isn't Life Wonderful?" (1924)


title: Rola bola

text: Rola bola on akrobatiaväline, johon kuuluu puinen, metallinen tai muuta kestävää ainesta oleva suunnilleen rullalaudan kokoinen lauta ja lyhyt metallinen tai muovinen putki (suunnilleen kurkkupurkin kokoinen, mutta tukevampi), jonka varassa tasapainoillaan laudalla. Esityksissä rola bola asetetaan usein vielä korkealle ja ahtaalle jalustalle, esimerkiksi tynnyrin kannelle, mikä lisää esityksen jännittävyyttä.


title: Rola bola

text: Ammattilaiset tekevät esityksistään näyttävämpiä ja haasteellisimpia lisäämällä avustajan ojentamia putkia ja lautoja esityksen mittaan poistumatta itse lainkaan rola bolan päältä. Kun kerroksia on tarpeeksi, he tasapainoilevat pinon päällä ja voivat samalla esittää muun tempun, kuten jongleerausta.


title: Le due tigri

text: Le due tigri ("Kaksi tiikeriä") on Emilio Salgarin Malesiaan sijoittuvien merirosvoseikkailuiden kolmas osa, joka ilmestyi 1904. Sandokanin ja Yanez de Gomeran ystävä Tremal-Naik on jälleen hankaluuksissa. Jumalatar Kalia palvovat intialaiset kultistit ovat siepanneet hänen pienen tyttärensä Darman ja julma Suyodhana aikoo tehdä tytöstä Kalin pyhän temppelin vartijan. Sankarit seikkailevat sepoy-kapinan runtelemassa Intiassa tavoitteenaan pelastaa viaton tyttö kuristajien käsistä.


title: Le due tigri

text: Sandokan ja Yanez saavat hätäisen viestin ystävältään Kammamurilta, joka ilmoittaa heille, että hänen isäntänsä Tremal-Naikin tytär on joutunut Suyodhanan johtaman kuristajalahkon käsiin. Aiemmin Tremal-Naikin vaimo oli useita vuosia saman kultin käsissä ja joutui toimimaan jumalatar Kalin temppelin vartijana.


title: Le due tigri

text: Suyodhana osoittautuu ovelammaksi vastustajaksi, kuin Sandokan ja Yanez osaavat edes arvella, ja onnistuu aina viime hetkellä kääntämään tilanteen omaksi edukseen. Lopulta Sandokan, Yanez ja Tremal-Naik onnistuvat kuitenkin ajamaan kulttijohtajan pois piilostaan ja tämä pakenee kapinoivien sepoyiden suojiin vieden Tremal-Naikin pienen tyttären mukanaan, mikä vaikeuttaa Mompracemin päälliköiden ponnistuksia entisestään.


title: Ruostekärpässieni

text: Ruostekärpässieni ("Amanita fulva") on myrkytön kärpässieni. Lajia on aiemmin pidetty hyvänä ruokasienenä, mutta koska se on helposti sekoitettavissa myrkyllisiin lajeihin, ei sen käyttöä ravinnoksi enää suositella.


title: Ruostekärpässieni

text: Ruostekärpässienen usein pienikokoinen lakki on väriltään kellertävän ruskea, eikä siinä ole pilkkuja. Lakin muoto on aluksi puolipallomainen, mutta se laakenee sienen ikääntyessä. Lakin reunassa on säteittäisiä uurteita. Heltat ovat valkoiset. Lajin jalka on pitkä ja ontto, eikä siinä ole rengasta. Vaalean jalan tyvellä oleva tuppi on väljä, minkä vuoksi se jää usein maahan sientä poimittaessa. Kuivuessaan sieni alkaa nimensä mukaan myös saada ruskehtavan värin. Sienen maku ja haju ovat mietoja.


title: Ruostekärpässieni

text: Samankaltaisia renkaattomia kärpässienilajeja on useita. Tämän lisäksi myös joiltain renkaallisilta lajeilta rengas voi joissain yksilöissä jäädä syystä tai toisesta puuttumaan. Näiden seikkojen vuoksi ruostekärpässienen ravintokäyttöä ei suositella. Yksi erityisesti ruostekärpässientä muistuttavista lajeista on lievästi myrkyllinen kangaskärpässieni ("Amanita porphyria"). Sen lakki on kuitenkin väriltään vaalean violetin harmaa, eikä sen reunassa ole uurteita. Kangaskärpässienen jalassa on myös rengas, joka tosin usein putoaa vanhemmasta sienestä.


title: Ruostekärpässieni

text: Lajia tavataan mm. Suomessa yleisenä heinäkuun alusta lokakuun loppuun. Tyypillisimmin se kasvaa karuissa kangasmetsissä.


title: Carlo Lizzani

text: Carlo Lizzani (3. huhtikuuta 1922 Rooma – 5. lokakuuta 2013 Rooma) oli italialainen elokuvaohjaaja ja -käsikirjoittaja. Hän sai David di Donatello -palkinnon 1996 elokuvansa "Celluloide" käsikirjoituksesta kahden muun kanssa ja vuonna 2007 elämäntyöstään. Lisäksi hän oli ehdolla muun muassa Berliinin elokuvajuhlien Kultaisen karhun saajaksi 1968 ja 1969 sekä Oscar-palkinnon saajaksi vuonna 1951 elokuvan "Katkeraa riisiä" toisena käsikirjoittajana. Hän kuului 1987 Venetsian elokuvajuhlien ja 1994 Berliinin elokuvajuhlien tuomaristoon.


title: Carlo Lizzani

text: Lizzanin käsikirjoituksia on varhainen mestariteos "Saksa vuonna nolla" (1948). Myöhempiin ohjauksiin kuuluvat muiden muassa "Tarina köyhistä rakastavaisista" vuodelta 1954 ja "Nitistäjä" vuodelta 1974.


title: Fisting

text: Fistaus (engl. "fisting", "hand balling", "fist fucking", "FF") on seksuaalista toimintaa, jossa henkilö itse tai toinen seksin osapuoli työntyy kädellä tai käsillä emättimeen tai peräaukkoon. Fistaus tuottaa hyvin kokonaisvaltaisen ja erilaisen seksuaalisen tyydytyksen, kuin esimerkiksi perinteinen emätin- tai anaaliyhdyntä. Fistauksessa sisään työnnetään yleensä käsi, ranne tai osa kyynärvartta ja sitä pyöritellään tai liikutellaan hitaasti edestakaisin. Fistaussessiolla tarkoitetaan seksiaktia, jossa fistataan toista henkilöä tai vuoroa vaihdetaan nautinnon tarjoamiseksi molemmille fistaussession osapuolille. Fistaussessio voi kestää tunteja ja sen aikana fistattava voi kokea useita erityyppisiä orgasmeja.


title: Fisting

text:
Fistattava reikä (vagina/peräaukko) liukastetaan hyvin ennen fistausta ja voitelua jatketaan fistauksen kuluessa.
Käsi voidaan viedä sisään helpoiten hitaasti pitäen käsi mahdollisimman suppeassa muodossa. Yleisesti käytettyjä asentoja ovat niin sanottu ”hiljainen ankka” -asento, jossa sormenpäät pidetään yhdessä ja käden muoto muistuttaa suljettua ankannokkaa. Toinen vaihtoehto on viedä sormet suorana peukalo suoraan kaartuvan kouran suojassa. Puhdasta nyrkki-asentoa voidaan käyttää, kun käsi on saatu sisään.


title: Fisting

text: Nyrkki-asentoa käytetään lisäksi nyrkitys-fistauksessa ("punching"), jossa rentoutuneeseen ja hyvin liukastettuun reikään (emätin tai peräaukko) nyrkkiä viedään hitaasti tai nopeasti sisään ja ulos.


title: Fisting

text: Kokeneet fistattavat pystyvät rentouduttuaan ottamaan jopa kaksi kättä yhtä aikaa sisäänsä ("double-fisting"). Tässä tekniikassa nautinto syntyy peräaukon tai vaginan äärimmäisestä venytyksestä edestakaisen liikkeen sijaan.


title: Fisting

text: Peräaukon ja suoliston anatominen rakenne mahdollistaa joillekin kokeneille fistattaville myös syväfistauksen ("deep fisting"), jossa käsi viedään hitaasti kyynärvartta myöten tai jopa syvemmälle peräaukkoon. Syväfistauksen nautinto syntyy pääasiassa kyynärvarren luiden aiheuttamasta venytyksestä peräaukon sulkijalihaksissa.


title: Fisting

text: Fistaus saattaa olla terveydelle vaarallista, jos sitä ei suoriteta fistattavan ehdoilla, oikean fistaustekniikan puuttuessa eikä riittävästä liukastuksesta huolehdita.


title: Fisting

text: Fistausta vastaanottava osapuoli voi altistua muun muassa repeämille ja tulehduksille. Noudatettaessa riittävää varovaisuutta (lyhyet viilatut kynnet, sormet ilman sormuksia ja kumi- tai nitriilihanskojen sekä riittävä liukuvoiteen tai rasvan käyttö) tapaturmat fistauksessa ovat kuitenkin erittäin harvinaisia.


title: Kaakkoinen alue (Brasilia)

text: Kaakkoinen alue on yksi Brasilian viidestä alueesta. Se muodostuu neljästä osavaltiosta: Espírito Santo, Minas Gerais, Rio se Janeiro ja São Paulo. Alueen pinta-ala on 927 286 neliökilometriä ja siellä asuu noin 80 miljoonaa ihmistä. Alue on taloudellisesti Brasilian rikkain.


title: Justizpalast

text: Justizpalast () on oikeus- ja hallintorakennus saksalaisessa Münchenin kaupungissa, Baijerissa. Se on rakennettu vuosina 1890–1897 müncheniläisen arkkitehdin Friedrich von Thierschin piirustusten pohjalta uusbarokkiseen tyyliin. Rakennus sijaitsee Münchenin keskusta-alueella, ja sen pääjulkisivu on suunnattu Karlsplatz-aukiolle. 67-metrisen lasikupolin omaava rakennus on Baijerin osavaltion oikeusministeriön käytössä.


title: Knorr

text: Knorr on Unileverin suurin kansainvälinen tuotemerkki, jonka valikoimiin kuuluu keittoja, kastikkeita, ateria-aineksia, liemiaineksia ja kasvis-hedelmävalmisteita.


title: Knorr

text: Yritys sai alkunsa vuonna 1838, kun Carl Heinrich Knorr kokeili kuivattaa yrttejä ja kasveja ilman, että niiden maku ja ravintosisältö muuttuisi. Myöhemmin tuotevalikoima laajeni kansainvälisiin makuihin kun yrittäjän pojat Carl Heinrich Eduard ja Alfred Knorr alkoivat tuoda uusia ideoita eri puolilta maailmaa. Knorr toimi Saksassa ja alkuperäisellä Heilbronnin tehtaalla työskentelee edelleen yrityksen kokkeja tuotekehityksen parissa.


title: Christian Fennesz

text: Christian Fennesz (s. 25. joulukuuta 1962) on itävaltalainen elektronisen musiikin artisti. Hän käyttää usein taiteilijanimenään pelkkää sukunimeään Fennesz. Hän asuu ja työskentelee Wienissä ja Pariisissa.


title: Christian Fennesz

text: Fennesz käyttää kitaraa ja kannettavaa tietokonetta luodessaan sävellyksiään, jotka yhdistelevät kitaran ääntä ja melodiaa karuun digitaaliseen, noise-vaikutteiseen äänimaailmaan.


title: Concerto for Group and Orchestra (video)

text: Concerto for Group and Orchestra on DVD-julkaisu Deep Purplen ja Royal Philharmonic Orchestran konsertosta vuodelta 1969. Verrattuna albumiversioon kappaleita on hieman editoitu. BBC ja Connoisseur ovat julkaisseet aiemmin VHS-versiot materiaalista. Bonusmateriaali:


title: Michael Constantine

text: Michael Constantine (s. 22. toukokuuta 1927), syntymänimeltään Constantine Joanides, on yhdysvaltalainen näyttelijä. Hän syntyi Readingissa, Pennsylvaniassa kreikkalaisille vanhemmille.


title: Michael Constantine

text: Constantinella oli vuosina 1969–1974 vakituinen rooli televisiosarjassa "Room 222". Hän on esiintynyt muun muassa elokuvissa "Suurkaupungin hait" (1961), "Veijarit" (1969), "Punakuono" (1989) ja "Vainottu" (1996). Vuonna 2002 hän palasi parrasvaloihin roolilla elokuvassa "Kreikkalainen naimakauppa".


title: Michael Constantine

text: Constantine meni 5. lokakuuta 1953 naimisiin näyttelijä Julianna McCarthyn kanssa. Pari sai kaksi lasta – Thea Eileenin ja Brendan Neilin – ennen eroaan vuonna 1969.


title: Michael Constantine

text: Constantine on voittanut Emmy-palkinnon 1970 ja ollut vuosina 1971 ja 1977 ehdolla Golden Globen saajaksi.


title: Nia Vardalos

text: Vardalos syntyi Winnipegissä, Manitobassa, ja hänellä on ollut vuodesta 1999 kaksoiskansalaisuus. Hän nousi alun perin maineeseen vuonna 2001 roolilla elokuvassa "Kreikkalainen naimakauppa", johon hän oli itse tehnyt käsikirjoituksen. Elokuvan pohjalta tehtiin myös lyhytikäinen televisiosarja.


title: Nia Vardalos

text: Vardalosin toinen huomattava menestys oli pääosa elokuvassa "Connie & Carla" vuonna 2004. Näyttelijä on ollut vuodesta 1993 naimisissa kollegansa Ian Gomezin kanssa. Vardalos oli jo vuonna 1997 vierailevana tähtenä Drew Carey Show'ssa. Hän on opiskellut Ryersonin yliopistossa Torontossa.


title: Tamakeri

text: Tamakeri (, suom. "kiveksiin potkaiseminen") on seksuaalinen fetisismi ja japanilainen pornografian alalaji. Tamakerissa nainen potkaisee miestä kiveksiin, ja se on suosittua masokististen miesten keskuudessa, jotka kokevat sen seksuaalisesti miellyttävänä.


title: Tamakeri

text: Tamakeri voi sisältää potkujen lisäksi myös kivesten lyömistä, puristamista, vääntämistä, musertamista tai muuta, joka koetaan miellyttäväksi, ainakin fantasiassa. Tamakeri-pornografiassa sukuelimiin kohdistuneiden iskujen jälkeen on yleensä seksuaalikäyttäytymistä.


title: Tamakeri

text: Alalajia seuraavat lähinnä miehet, mutta sillä on myös naiskatsojia Japanissa ja muualla. Naisnäyttelijät elokuvissa ovat yleensä nuoria väliaikaisesti työttömiä malleja tai näyttelijöitä, jotka esiintyvät videoissa vain satunnaisesti. Miesesiintyjät ovat taas yleensä masokisteja, jotka itse hakeutuvat videoiden rooleihin.


title: Filippo Magnini

text: Filippo Magnini (s. 2. helmikuuta 1982 Pesaro) on italialainen uimari, 100 metrin vapaauinnin kaksinkertainen maailmanmestari. Hän voitti mestaruuden Montrealissa 2005 kaikkien aikojen toiseksi parhaalla ajalla 48,12. Melbournessa 2007 hän jakoi kultamitalin Kanadan Brent Haydenin kanssa ajalla 48,43.


title: Filippo Magnini

text: Magnini kuului Italian pronssia voittaneeseen joukkueeseen Ateenan 2004 olympialaisten 4 × 200 metrin vapaauintiviestissä. Hän on voittanut kaksi lyhyiden ratojen MM-kisojen viestimestaruutta sekä yhdeksän pitkien ja kahdeksan lyhyiden ratojen Euroopan mestaruutta.


title: Honfleur

text: Honfleur on satamakaupunki Normandiassa, Calvadosin departementissa Ranskassa. Se sijaitsee Seinen suiston etelärannalla. Kaupunki on erityisen tunnettu kauniista vanhasta satamastaan. Kaupungissa sijaitsee myös Ranskan suurin puusta tehty kirkko Sainte-Catherine.


title: Honfleur

text: Honfleurin satama on ollut tärkeä kauppapaikka aina 1100-luvulta asti. Nykyään sen merkitystä on vähentänyt lähellä sijaitseva Le Havren moderni satama, mutta Honfleurin satama on edelleen toiminnassa.


title: Honfleur

text: Honfleurista Le Havreen johtaa Seinen ylittävä moottoritiesilta, Pont de Normandie.


title: Luettelo Veltto Virtasen kappaleista

text: Tämä on luettelo Veltto Virtasen omalla nimellään levyttämistä kappaleista sekä Virtanen- ja Sammas-yhtyeiden levytetyistä kappaleista aakkosjärjestyksessä. Mukana ovat myös CD-painoksilla bonuskappaleina olevat demo- ja singlekappaleet sekä kappaleet, jotka Veltto Virtanen on laulanut muiden levyille.


title: Luettelo Veltto Virtasen kappaleista

text: Listassa on kaikkiaan 126 kappaletta. Kaikkien kappaleiden sävellykset ja sanoitukset Veltto Virtanen, ellei toisin mainita.


title: Modi’in Illit

text: Modi'in Illit on juutalaissiirtokunta Israelin vuoden 1967 jälkeen miehittämällä Länsirannalla. Kansainvälisesti siirtokuntia pidetään laittomina. Suurin osa Modi'in Illitin asukkaista on ortodoksijuutalaisia ja se kuuluu nopeimmin kasvaviin Länsirannan siirtokuntiin. Vuoden 2016 lopussa sen asukasluku oli 66 847.


title: Modi’in Illit

text: Modi'in Illit sijaitsee Israelin miehittämän Länsirannan alueella vain hieman ennen vuotta 1967 vallinneen rajalinjan ulkopuolella.


title: Modi’in Illit

text: Modi'in Illitin alue kuuluu Länsirantaan, jonka Israel miehitti vuonna 1967 kuuden päivän sodan aikana. Sodan jälkeen syntyi siirtokuntaliike, jonka aikana juutalaisia siirtolaisia on muuttanut Israelin miehittämille alueille. Monet siirtolaisista ovat sionisteja, jotka ovat ajaneet alueiden liittämistä Israeliin. Kansainvälisen lain mukaan miehitetyille alueille perustetut siirtokunnat ovat laittomia. Israelin tilastokeskuksen antamien tietojen mukaan Modi'in Illit perustettiin vuonna 1996. Joistakin muista siirtokunnista poiketen sen asukkaat eivät kuitenkaan olleet oikeastaan sionisteja. Siirtokuntaan muuttaneet siirtolaiset olivat pääasiassa ortodoksijuutalaisia. Ortodoksijuutalaisia on pidetty kultin tapaisena, eikä heille tarjottu asuntoja muista kaupungeista samalla, kun nopeasti kasvavat yhteisöt Jerusalemissa ja Tel Avivissa kärsivät asuntopulasta. Israelin valtiolle siirtokunta tarjosi mahdollisuuden levittää valtion rajaa. Siirtokunta sisällytettiin Länsirannan muurin sisälle, jonka rakennustyöt alkoivat vuonna 2002. Vuonna 2007 Israelin korkein oikeus määräsi nuuria siirrettäväksi, koska se vei suhteettoman osan viereisen Bilinin palestiinalaiskylän maista. Purkutyöt alkoivat 2011 ja Modi'in Illitin suojaksi rakennettiin toinen betonieste.


title: Modi’in Illit

text: Modi'in Illit on ollut esillä yhtenä mahdollisena alueena, joka saatettaisiin vaihtaa mahdollisissa rauhanneuvotteluissa palestiinalaisten kanssa muihin alueisiin.


title: Modi’in Illit

text: Modi'in Illitin asukasluku vuoden 2016 lopussa oli 66 847. Siirtokunnan asukkaista lähes kaikki ovat ortodoksijuutalaisia. Yhteisön syntyvyys on erittäin korkeaa ja Modi'in Illit kuuluukin Länsirannan nopeimmin kasvaviin juutalaissiirtokuntiin.


title: Olavi Hurmerinta

text: Eino Olavi Hurmerinta (s. 27. helmikuuta 1928 Koski Tl – 24. toukokuuta 2015 Helsinki) oli suomalainen taidemaalari ja pilapiirtäjä. Hän on saanut professorin arvonimen. Lehtipiirrostöiden ohella hän teki maisemia, muotokuvia ja grafiikkaa ja sittemmin siirtyi naivisminsävyiseen maalaamiseen.


title: Olavi Hurmerinta

text: Hurmerinta opiskeli 1945–1946 Turun piirustuskoulussa ja Suomen Taideakatemian koulussa 1946–1949. Hän teki useita opintomatkoja Pariisiin vuosien 1949 ja 1973 välillä ja sai opetusta muun muassa kuuluisassa Académie de la Grande Chaumièressa. Vuodesta 1945 lähtien hän osallistui kymmeniin näyttelyihin Suomessa ja ulkomailla.


title: Olavi Hurmerinta

text: Hurmerinta maalasi parisataa muotokuvaa, muun muassa arkkipiispa Jukka Paarmasta vuonna 2005. Hän teki kirjankansia, kuvituksia ja noin 50 exlibristä sekä teki erilaisia kuvitustöitä TES-TV:lle ja MTV:lle.


title: Olavi Hurmerinta

text: Opiskeluaikoinaan Hurmerinta pääsi Ylioppilaslehden kuvittajaksi. Seuraava työ oli Uuden Suomen Viikkoliitteessä Ensio Rislakin alaisuudessa. Sieltä päätoimittaja Lauri Aho otti Hurmerinnan Uuden Suomen poliittiseksi pilapiirtäjäksi. Tätä lehteä Hurmerinta palveli kaikkiaan neljännesvuosisadan, vuodesta 1950 vuoteen 1976. Yhteishyvään Hurmerinta piirsi 1953–1960, Katso-lehteen 1960–1984. Apu-lehdessä hän esiintyi nimimerkillä "Eino-Olli". Tuotteliaimmillaan hän teki piirroksia jopa 24:lle eri lehdelle.


title: Olavi Hurmerinta

text: Piirtämissään postikorteissa Hurmerinta käytti signeerausta "OH". Vanhin Hurmerinnan tekemistä postikorteista on Joka Poika -lehteen piirretty postikortti, jonka hän teki 12-vuotiaana. Hänen tekemiään mainos- ja liikekortteja on parikymmentä. Vuonna 2006 Olavi Hurmerinta lahjoitti alkuperäispiirustuksia, maalauksia, grafiikkaa ja taidekirjoja Kosken kunnalle.


title: Olavi Hurmerinta

text: Hänen poikansa on muusikko Sami Hurmerinta, miniä Maarit Hurmerinta ja lapsenlapsi Janna Hurmerinta.


title: Kuikui

text:
Kuikui ("Chasmistes cujus") on erittäin uhanalainen kalalaji. Sitä elää vain Yhdysvalloissa Nevadan osavaltiossa Pyramid-järvessä ja Truckee-joessa. Aiemmin lajin kuteminen Truckeejoessa oli näyttävä tapahtuma, mutta 1800- ja 1900-luvuilla laji kalastettiin sieltä lähes sukupuuttoon. Myös rakennushankkeet ova tuhonneet lajin elinympäristöjä.
Kuikui kasvaa noin 67 cm pitkäksi. Se on pitkä ja kapea; suurin tunnettu yksilö painoi 2720 grammaa ja oli 41 vuotta vanha. Kalan vartalo on ruskeansävyinen, evät harmahtavat. Suu on leveä.


title: Special Edition EP

text: Special Edition EP sisältää kolme Deep Purplen Saksan Beat Club -ohjelmassa vuosina 1969–1971 esittämää kappaletta.


title: Totuusseerumi

text: Totuusseerumi on psykoaktiivinen aine, jonka avulla ainetta nauttinut henkilö saadaan puhumaan totta. Totuusseerumeiden tai sellaisiksi tulkittavien aineiden käyttö on kansainvälisten kidutusta koskevien lainsäädäntöjen nojalla vankien kuulusteluissa ehdottomasti kielletty. Totuusseerumina käytetty amobarbitaali on luokiteltu Suomen lainsäädännössä huumausaineeksi. Nykyään lääketiede ei tunne yhtäkään ainetta, jonka avulla ihminen saataisiin puhumaan vain ja ainoastaan totta. Nykyisten totuusseerumien kuten natriumtiopentaalin käyttö perustuu siihen, että niiden avulla keskushermoston toimintaa saadaan hidastettua ja ihminen puheliaammaksi, jolloin ihminen voisi helpommin kertoa salaamiaan asioita. Natriumpentotaalia annetaan kuulusteltavalle niin suuri annos, että tämä hetken kuluttua menettää tajuntansa, minkä jälkeen hänet herätetään piristävillä aineilla. Joissakin tapauksissa kuulustelut ovat johtaneet kuolemaan.


title: Totuusseerumi

text: Kirjallisuudessa ja viihdeteollisuudessa totuusseerumi on varsin suosittu aihe. Aikanaan muun muassa CIA kiinnostui LSD:stä ja koetti käyttää sitä totuusseerumina MKULTRA-projektissaan, mutta se ei osoittautunut toimivaksi. Myös muita huumeita on koetettu käyttää totuusseerumina, mutta ne eivät ole saaneet aikaan toivottuja vaikutuksia. Myös hulluruohojen sisältämää skopolamiinia on käytetty totuusseerumina.


title: Doing Their Thing

text: Doing Their Thing on Deep Purplen TV-esiintymisestä koottu videojulkaisu. Sen on nauhoittanut Granada Television 21. elokuuta 1970. Kappaleita on editoitu runsaasti.


title: M/S TransTimber

text: M/S TransTimber () on ruotsalaisen Rederi AB Transatlanticin omistuksessa oleva ro-ro-alus. Nykyisin alus kuljettaa suomalais-ruotsalaisen metsäteollisuusyritys Stora Enson tuotteita, reitillä Kemi–Oulu–Göteborg/Lyypekki. Alus on rakennettu vuonna 2007 Aker Yardsin Rauman telakalla. "TransTimber" on rekisteröity Ruotsin lipun alle ja sen kotisatama on Skärhamn.


title: M/S TransTimber

text: TransTimberin sisaraluksia ovat M/S TransPaper ja M/S TransPulp.


title: M/S TransTimber

text: 5. tammikuuta 2005 alus tilattiin. 28. joulukuuta 2005 laivan köli laskettiin ja 10. syyskuuta 2006 laiva laskettiin vesille. Aluksen runko rakennettiin Puolassa, josta se hinattiin Aker Yardsin telakalle Raumalle loppuunrakennusta varten. 19. huhtikuuta 2007 alus luovutettiin Baltic Container Shippingin (Rederi AB Transatlantic) omistukseen. Vielä saman kuukauden aikana Stora Enso aloitti liikennöinnin laivalla sen nykyisellä reitillään.


title: Pentti Lumikangas

text: Pentti Ilmari Lumikangas (23. marraskuuta 1926 Kylmäkoski – 6. syyskuuta 2005) oli suomalainen taidegraafikko.


title: Pentti Lumikangas

text: Lumikankaan vanhemmat olivat Lauri ja Fanny Lumikangas. Hän oli naimisissa Tuula Lumikankaan kanssa, perheeseen syntyi kolme lasta. Lumikangas opiskeli Taideteollisessa keskuskoulussa vuosina 1945-1947, jossa hänen grafiikan opettajanaan toimi Aukusti Tuhka. Lumikangas työskenteli ensin kuvittajana ja jätti päivätyönsä Elannon mainostaiteilijana vasta 1962.


title: Pentti Lumikangas

text:
Lumikangas tunnetaan vähäeleisistä kuivaneulapiirroksista, akvatintoista ja tussipiirustuksista, joissa on tyypillisesti oviaukkoja, siltoja ja ikkunoita, etenkin klassisten rakennusten muotoja pelkistettyinä ja abstrahoituina. Hän debytoi Helsingissä vuonna 1954.
Luonteenomaista Lumikankaan taiteelle oli autiuden, hiljaisuuden ja runollisen mystiikan kuvaaminen. Lumikangas käytti paljon kuivaneula- ja akvantintatekniikkaa. Monet teosten aiheet ovat matkoilta peräisin esim. Espanjasta ja Pompeijista Italiasta. Tunnetuimpia töitä ovat mm. "Pylväsmaisema, Portti, Muuri, Talvipuutarha, Yucca, Varjo seinällä, Katkenneet pylväät, Odottajat, Harmaa lyhty, Kierretorni, Kierreportaat, Kivimalja, Temppeli, Tyhjentyneet kasvihuoneet" sekä "Tie ja laituri".


title: Pentti Lumikangas

text: Lumikangas osallistui lukuisiin näyttelyihin, kuten Suomen Taiteilijain ja Suomen Taideakatemian 3-vuotisnäyttelyihin. Hänen teoksiaan oli esillä myös Suomen Taidegraafikoiden 30- ja 50-vuotisnäyttelyssä ja Taidekeskus Salmelan näyttelyssä 1999, samoin kuin monissa kansainvälisissä näyttelyissä. Yksityisnäyttelyn Lumikangas piti Tampereella Sara Hildénin taidemuseossa 1991 ja Helsingissä Galleria G:ssä vuonna 1998. Hänen muistonäyttelynsä nimi oli "Ajaton tila", joka kuvaa hyvin teosten hiljaista tunnelmaa.


title: Pentti Lumikangas

text: Lumikankaan teoksia on monissa kokoelmissa, kuten Henna ja Pertti Niemistön kokoelmassa, Ateneumin taidemuseossa Helsingissä, Amos Andersonin taidemuseossa, Wihuri-säätiöllä, Sara Hildenin taidemuseossa, Suomen Taidegraafikoilla ja Valtion kokoelmissa. Ulkomaisia kokoelmia ovat mm Nasjonalgalleriet Oslo, Nationalmuseumissa Tukholmassa, Göteborgin taidemuseossa Victoria and Albert Museumissa Lontoossa ja Eremitaašissa Pietarissa.


title: Pentti Lumikangas

text: Lumikangas sai valtion taidekilpailussa ensimmäisen palkinnon 1966. Suomen Taideakatemian 3-vuotisnäyttelyn palkinnon hän sai 1968 ja Helsingin kaupungin taidegrafiikan kilpailun ensimmäisen sijan 1965. Ulkomailla hän sai kultamitalin Intian III triennaalissa 1975. Pro Finlandia -mitali Lumikankaalle myönnettiin 1971 ja professorin arvonimi 1988. Hän oli Vuoden taiteilija 1977. Kuvataiteilijain valtionpalkinnon hän sai sekä 1970 että 1985 ja Espoo-palkinnon 1990.


title: Maarit Peltoniemi

text: Maarit Peltoniemi (s. 10. huhtikuuta 1969 Kaustinen) on suomalainen laulaja, joka Seinäjoen Tangomarkkinoilla vuonna 1994 nimettiin tangoprinsessaksi. Vuonna 1998 julkaistiin hänen ensimmäinen albuminsa "Haaveiden laiva".


title: Maarit Peltoniemi

text: Lisäksi Maarit vierailee Juhonpojat-yhtyeen levyllä Kohtalo.


title: Paavo Rantanen

text: Paavo Ilmari Rantanen (s. 28. helmikuuta 1934 Jyväskylä) on entinen ulkoministeriön virkamies, joka oli lyhyen aikaa ulkoministerinä.


title: Paavo Rantanen

text: Rantanen toimi ulkoministeriön kauppapoliittisena alivaltiosihteerinä ennen siirtymistään Suomen suurlähettilääksi Washingtoniin. Hän työskenteli ulkoministeriössä kolmenkymmenen vuoden ajan, vuodesta 1958 vuoteen 1988. Hän toimi myös Nokian johtokunnassa konsernin kansainvälisistä suhteista vastaavana johtajana vuosina 1988–1995, kunnes hänestä tuli Esko Ahon hallituksen puolueisiin sitoutumaton ulkoministeri Heikki Haaviston saatua äkillisen sairauskohtauksen tammikuussa 1995. Rantasen ministerinura kesti pari kuukautta, 70 päivää. Hän joutui luovuttamaan paikkansa kevään 1995 eduskuntavaalien jälkeen.


title: Paavo Rantanen

text: Paavo Rantanen on koulutukseltaan valtiotieteiden kandidaatti. Hänelle myönnettiin ministerin arvonimi vuonna 2003.


title: Paavo Rantanen

text: Paavo Rantasen isä Vilho Rantanen oli Suomen Vapaakirkon johtajia.


title: Kate Greenaway -mitali

text: Kate Greenaway -mitali () on lasten- ja nuortenkirjojen kuvittajille suunnattu brittiläinen kirjallisuuspalkinto. Palkinnon myöntää vuosittain CILIP, "Chartered Institute of Library and Information Professionals", ansioituneesta yksittäisen englanninkielisen kirjan kuvituksesta. Kate Greenaway -palkinto perustettiin vuonna 1955 ja ensimmäinen mitali jaettiin vuonna 1957. Palkinto on nimetty 1800-luvulla eläneen kuvittaja Kate Greenawayn mukaan.


title: Kate Greenaway -mitali

text: Kate Greenaway -mitali on kirjailijoille suunnatun Carnegie-mitalin sisarpalkinto. Molempien ensisijaisena palkintona on kultainen mitali ja 500 punnan arvosta kirjoja lahjoitettavaksi voittajan valitsemaan kirjastoon. Vuodesta 2000 lähtien Kate Greenaway -mitaliin on kuitenkin liittynyt myös itse kuvittajalle suunnattu Colin Mears Award, viiden tuhannen punnan rahapalkinto.


title: Kate Greenaway -mitali

text: Mitalin ovat saaneet vuosien saatossa muun muassa Raymond Briggs (1966, 1973), Pauline Baynes (1968), Quentin Blake (1980), Alan Lee (1993), Lauren Child (2000) ja Chris Riddell (2001, 2004 ja 2016).


title: Kate Greenaway -mitali

text: CILIP on Ison-Britannian suurin kirjasto- ja informaatioalan järjestö, jolla on noin 24 000 jäsentä. Jokaisella jäsenellä on oikeus nimetä ehdolle Kate Greenaway -mitalin saajaksi vuosittain kaksi erityislaatuisen hyväksi kokemaansa lastenkirjakuvitusta. Kuvakirjan on oltava englanninkielinen, suunnattu lapsi tai nuorille ja julkaistu kuluneena vuonna. Mikäli kirja on julkaistu ensin jossakin muualla, on se täytynyt julkaista Isossa-Britanniassa kolmen kuukauden sisällä ensijulkaisusta. Alkuperäisistä poiketen nykyiset säännöt sallivat palkinnon jo aiemmin voittaneiden kirjailijoiden uudet teokset ehdokkaiksi. Kirjoja voivat asettaa ehdolle myös järjestön paikallisryhmät ja alajaostot. Tavallisesti kirjoja asetetaan ehdolle 40–50.


title: Kate Greenaway -mitali

text: Valintaraadin muodostaa kaksitoista CILIP:n lastenkirjallisuuteen keskittyneen jaoksen YLG:n ("Youth Libraries Group") jäsentä, jotka siis ovat ammatiltaan lastenkirjastonhoitajia. He lukevat ja arvioivat kaikki kirjaehdokkaat, ja valitsevat sitten niistä noin kuusi finalistia. Lista finaaliin selvinneistä teoksista julkistetaan vuosittain huhtikuussa ja Kate Greenaway -mitalin voittaja paljastetaan heinäkuisessa palkintoseremoniassa. Samassa juhlassa jaetaan myös lastenkirjailijoiden Carnegie-mitali, jonka valitsee sama raati.


title: Jussi Rasinkangas

text: Juhani "Jussi" Rasinkangas (s. 1960 Kestilä) on suomalainen opettaja ja säveltäjä.


title: Jussi Rasinkangas

text: Jussi Rasinkangas on säveltänyt vuodesta 1988 lähtien. Hänen sävellyksiään on levytetty sadoittain. Rasinkangas on tehnyt iskelmiä, lastenmusiikkia ja joulumusiikkia.


title: Jussi Rasinkangas

text: Rasinkankaan säveltämiä kappaleita ovat levyttäneet muun muassa Suvi Teräsniska, Diandra, Katri Helena, Yölintu, Arja Saijonmaa, Anne Mattila ja Jyrki Anttila. Hänen sävellyksensä on tullut valituksi neljä kertaa vuoden lastenlauluksi. Rasinkankaan joululaulu on muun muassa Suvi Teräsniskan levyttämä Hei mummo. Lisäksi musiikin oppikirjoissa on runsaasti hänen tuotantoaan.


title: Jussi Rasinkangas

text: Hän on voittanut muun muassa P.J. Hannikainen -joululaulusävellyskilpailun, Seinäjoen tangomarkkinoiden sävellyskilpailun, Salon lastenlaulukilpailun, Suven sävelen ja Kotkan meripäivien sävellyskilpailun.


title: Jussi Rasinkangas

text: Hänet tunnetaan erityisesti laajasta lastenlaulutuotannosta. Rasinkankaan säveltämiä kappaleita on esitetty paljon myös Tenavatähti-laulukilpailussa ja monet hänen sävellyksillään kilpailleet lapset ovat menestyneet kilpailuissa hyvin.


title: Pektoraali

text: Pektoraali (lat. "pectoralis", mon "pectorales") on


title: Knorr-Bremse Group

text: Knorr-Bremse Group on jarrujärjestelmiä raideliikennekalustoon ja hyötyajoneuvoihin valmistava yhtiö. Se perustettiin Berliinissä Saksassa vuonna 1905. Sen perusti keksijä Georg Knorr. Sen kasvun perustana oli toimitukset Preussin rautateille. Vuonna 1922 yhtiö alkoi valmistaa paineilmajarruja kuorma-autoihin. Vuonna 2006 yhtiön myynti oli 3,1 miljardia euroa ja sillä oli noin 13 000 työntekijää.


title: Tom Spezialy

text: Tom Spezialy on yhdysvaltalainen televisio-ohjaaja, televisiotuottaja ja käsikirjoittaja. Syksyllä 2007 hän toimii tuottajana teinidraamasarjassa "Reaper".


title: Tom Spezialy

text: Vuosina 2004–2005 Spezialy tunnettiin pääasiassa "Täydellisten naisten" tuottajana ja käsikirjoittajana. Heikompia arvosteluja saaneella toisella kaudella Spezialy ajautui erimielisyyksiin sarjan luojan, Marc Cherryn kanssa ja jätti ohjelman.


title: Tom Spezialy

text: Spezialy oli aiemmin työskennellyt sarjoissa "Dead Like Me", "Parker Lewis Can't Lose", "Lisa ja pojat", "Veronica's Closet", "Jack & Jill", "Ed" ja "The District".


title: Michael Edelstein

text: Michael Edelstein (s. 20. helmikuuta, 1968, Los Angeles, Kalifornia) on yhdysvaltalainen televisiotuottaja.


title: Michael Edelstein

text: Edelstein tuotti "Täydellisiä naisia" Marc Cherryn ja Tom Spezialyn kanssa vuosina 2004–2006, ja hän sai työstään myös Emmy-ehdokkuuden. Toisella kaudella Edelsteinillä oli ristiriitoja Cherryn kanssa ja hän lopulta lähti sarjasta tammikuussa 2006.


title: Michael Edelstein

text: Edelstein on työskennellyt myös sarjoissa "Threat Matrix" ja "Hope & Faith".


title: Seppo Närhi

text: Seppo Närhi (s. 2. syyskuuta 1949 Äänekoski) on suomalainen laulaja. Hän oli suosituimmillaan 1970-luvulla. Närhen tunnetuin kappale on Hectorin sanoittama "Prinsessa 65" vuodelta 1975. Närhi levytti paljon englanninkielisiä kappaleita suomenkielisinä cover-versioina.


title: Seppo Närhi

text: Närhi kävi koulunsa Äänekoskella. Hieman toisella kymmenellä ollessaan hän aloitti pianotunnit kuoronjohtaja Annika Wahrmanin johdolla. Myöhemmin Närhi perusti neljän koulukaverinsa kanssa Five Fellows -bändin, josta siirtyi Tuomo Vuorisen yhtyeeseen laulajaksi. 1970-luvun alussa perustettiin ravintolaorkesteri Kalmar Union, jossa Närhi toimi urkurina ja lauloi kakkossooloa, pääsolistin ollessa Leo Luoto. Kalmar Union julkaisi ainoan albuminsa "Kalmar Union" vuonna 1973.


title: Seppo Närhi

text: Alkutalvesta 1975 levy-yhtiö Scandian uuden Hi-Hat-levymerkin tuottaja Tommi Liuhala kiinnostui Närhen persoonallisesta lauluäänestä ja kiinnitti hänet levy-yhtiön sooloartistiksi. Liuhala antoi Närhelle kappaleen "Prinsessa 65", jonka Hector oli suomentanut Neil Sedakan kappaleesta "Queen of 1964". Muita Närhen tuon ajan kappaleita ovat "Soittaja", "Minä ja toi kuu", "Vieraat huoneet" ja "Takki pois".


title: Seppo Närhi

text: Närhi osallistui Syksyn sävel -kilpailuun vuonna 1975 Hectorin tekemällä kappaleella "Kujakissa" sekä vuonna 1976 kappaleella "Riita halki ja voita väliin". Närhen ura hiljeni 1980-luvulla, mutta hän jatkoi keikkailua Kari Tapion ja Kari Vepsän taustayhtyeissä.


title: Seppo Närhi

text: 2000-luvun alussa Närhi halvaantui ja vietti hiljaiseloa vuoteen 2006 asti. Tuolloin ilmestyi uusi levy "Voittamaton". Sen jälkeen Närhi on satunnaisesti jatkanut keikkailua Kurimus-orkesterinsa kanssa. Vuonna 2009 ilmestyi single "Vielä keikkaa monta teen", joka on uusi country-versio Närhen jo vuonna 1975 levyttämästä kappaleesta.


title: Seppo Närhi

text: Seppo Närhen tytär on Kemopetrolin laulusolisti Laura Närhi, jonka äiti on Seppo Närhen entinen puoliso ja Otavan markkinointijohtaja Maija Kuusi.


title: Seppo Närhi

text: Närhi on saanut valtion taiteilijaeläkettä vuodesta 2016 alkaen. Hän konsertoi yhä vuonna 2018 muutaman konsertin vuodessa.